"رۆژنامەگەری پیشەیەکی باڵایە و ناکرێت چیتر بەناوی یاساوە سنوورەکانی کارکردن بەرتەسکبکرێتەوە"\nHome›هەواڵ›کوردستان›“رۆژنامەگەری پیشەیەکی باڵایە و ناکرێت چیتر بەناوی یاساوە سنوورەکانی کارکردن بەرتەسکبکرێتەوە”\nبافڵ تاڵەبانی هاوسەرۆکی یەکێتیی نیشتمانیی کوردستان ئەمڕۆ پێنجشەممە 22ی نیسان، لە رۆژی رۆژنامەگەری کوردیدا پیرۆزبایی ئاراستەی رۆژنامەناوسان و میدیاکانی کوردستان دەکات و دەڵێت: لەم رۆژەدا لەحزووری خاوەن قەڵەمە پڕ گەوھەر و بوێرەکانی وەک میقداد مەدحەت بەدرخان، پیرەمێرد، حسێن حوزنی موکریانی، عەبدولرەحمان زەبیحی و ئیبراھیم ئەحمەد بەڕێزەوە رادەمێنین و یاد و یادەوەرییان دەکەینە سەرمەشقی شکاندنی بەربەستەکانی بەردەم ئازادی و ئازادی رادەربڕین و رەخنەلەخۆگرتن\nهاوسەرۆکی یەکێتیی نیشتمانیی کوردستان لە یادی 123 ساڵەی رۆژنامەگری کوردی ئاماژە بەوەش دەکات: رۆژنامەگەری پیشەیەکی باڵایە و ناکرێت چیتر بەناوی یاساوە سنوورەکانی کارکردن بەرتەسکبکرێتەوە و ئازادییەکان زەوت بکرێن و بەناوی بەها نیشتمانییەکانەوە کاری رۆژنامەنووسی سنووردار بکرێت، پێویستە رۆژنامەنووسان ئازا و بوێر بن لە نیشاندانی راستییەکان و گەیاندنی زانیارییەکان. چاودێرێکی وردبن بەسەر دەسەڵاتەکانی یاسادانان، جێبەجێکردن و دادوەرییەوە و رۆڵی کاریگەرتر ببینن لە پێشخستنی پرۆسەی دیموکراسی و رووبەرووبوونەوەی گەندەڵی.\nبافڵ تاڵەبانی جەخت دەکاتەوە: ئێمە بەڕێزەوە پێشوازی لە رەخنەکان دەکەین و بە بایەخەوە لە هەر هەوڵێک دەڕوانین بۆ خستنەڕووی کێشەکان و ئەنجامدانی چاکسازی، بەڵام بەداخەوە هەندێک لە میدیاکان ئەرکی پیشەیی خۆیان لەبیرکردووە و دوور لە هەموو پرەنسیپ و بەهایەک هێرشی ناڕەوا دەکەن و تۆمەت دەبەخشنەوە، کەسایەتییەكان دەکەنە ئامانج و سنووری ئازادییە کەسییەکان دەبەزێنن، ئەو میدیا ئاڕاستەکراوانە رۆڵێکی خراپ دەگێڕن لە دروستکردنی بارگرژی سیاسی و لێکترازانی کۆمەڵایەتی، ئەمەش بەهیچ شێوەیەک لەگەڵ بنەماکانی کاری رۆژنامەگەریدا یەکناگرێتەوە و دوورە لە هەموو پیشەییبوونێک.\nبافڵ تاڵەبانی دووپاتی دەکاتەوە کە یەکێتیی نیشتمانیی کوردستان هەمیشە پاڵپشت و پشتیوانی رۆژنامەنووسانە و رۆڵێکی گرنگی بینیووە لە فراوانکردنی پانتایی ئازادی رادەربڕین، ئەرکی رۆژنامەنووسانیشە پیشەییانە و بەرپرسیارانە مامەڵە لەگەڵ پرس و رووداوەکان بکەن و کاری رۆژنامەگەری تێکەڵی رقی کەسیی و حیزبی نەکەن و هەڵگری قەڵەمێكی ڕاستگۆ و بوێر بن.\nعێراق بە فەرمی داوای رادەستکردنەوەی یەکێک لە داواکراوەکانی لە ئەمریکا دەکاتەوە\nفەڕەنسا پێشبینی دەکات لەمانگەکانی داهاتوودا 800 هەزار هاووڵاتی کارەکانیان لەدەستبدەن\nبلینکن: دڵنیانین لە خواستی ئێران بۆ پابەندبوونەوەی بە رێککەوتنی ئەتۆمی


د. ساڵح عومەر: یەك لیستی سیاسەتی عێراق پووچەڵ دەكاتەوە | دەزگاى زارى کرمانجى\nد. ساڵح عومەر: یەك لیستی سیاسەتی عێراق پووچەڵ دەكاتەوە\nئا: رەمەزان هەرنی: لە دوای راگەیاندنی لیستی هاوپەیمانی كوردستانی بۆ هەڵبژاردنی ئەنجوومەنی پارێزگاكانی عێراق كە بڕیارە لە نیسانی ساڵی 2020 ئەنجامبدرێن 14 پارتی سیاسی بەیەك لیست بەشداری هەڵبژاردنەكان دەبن لە ناوچە كوردستانییەكانی دەرەوەی ئیدارەی هەرێمی كوردستان. د. ساڵح عومەر، پڕۆفیسۆری یاریدەدەر لە زانستە سیاسییەكان دەڵێ:" بەغدا دژی ئەوە بوو كە حزبە كوردستانییەكان هەموو ببن بە یەك، دوای سەركەوتنی كورد لە ناوچە كوردستانییەكان عێراق ناتوانێت بە هێز و شەڕ دیموگرافیای ئەو ناوچانە بگۆڕێت و بە سەركەوتنی لیستی هاوپەیمانی لەم هەڵبژاردنەدا بەغدا ناچار دەكات گفتوگۆی تازە لەگەڵ كوردستان بكات.\nد. ساڵح عومەر، پڕۆفیسۆری یاریدەدەر لە زانستە سیاسییەكان بە زاری كرمانجی گوت:" بە گشتی رەوشی ئێستای عێراق بە بارودۆخێكی زۆر ئاڵۆزدا تێدەپەڕێت, لەم ئاڵۆزیانەدا كورد زیانی زۆری بەردەكەوێت بە تایبەتی لە پارێزگای كەركووك كە لە دوای ساڵی 2005 تا ئێستا رێگەیان نەداوە هیچ هەڵبژاردنێك لەو شارەدا ئەنجامبدرێت، دواتر رووداوەكانی 16 ی ئۆكتۆبەر بۆ هۆكاری ئەوەی بارودۆخێكی سەربازی دروست ببێت و بەسەر كەركووك دا بسەپێنن هەر ئەم هۆكارانەش بوونە هۆی ئەوەی كە كورد لە كەركووك پەرت و بڵاو ببن، دەنگێكی زۆری كورد بە فیڕۆ بچێت، بەڵام یەك لیستی پارتە كوردییەكان لە هەڵبژاردنی داهاتووی عێراق لە كەركووك دەبێتە گۆتارێكی یەكگرتوو و پێگەی كورد بەهێز دەكات لە هەمانكاتدا دەنگی لایەنە بچووكەكان بۆ لیستی هاوپەیمانی كوردستانی دەگەڕێنەوە، متمانەی هاووڵاتیانیش دەگەڕێتەوە بەتایبەتی لە پارێزگاكانی مووسڵ و كەركووك و ئەو شوێنانەی هەڵبژاردن تێدا دەكرێت متمانە لە نێوان لایەنە سیاسییەكان و هاووڵاتیان دروست دەبێتەوە، بەیەك لیستی لایەنە كوردییەكان دەتوانن بە هێزێكی زۆر پێداگیری لەسەر مافەكانی خۆیان بكەن لە عێراقدا.\nلە بارەی بارودۆخی كورد لە دوای رووداوەكانی 16 ی ئۆكتۆبەر ناوبراو گووتی:" یەك لیستی پارت و لایەنەكان هەمیشەیی نیە، بەڵام دەكرێت بۆ ماوەیەكی كاتی ئەو پەرتەوازەی كە لە نێوان لایەنەكان دروستبووە دوای رووداوەكانی 16 ئۆكتۆبەر یەكگرتویی دروست بكاتەوە، لێك نزیك بوونێك دروست بكاتەوە، تا ئێستاش ناكۆكی هەیە لە نێوان لایەنەكاندا هەندێك جار بەرژەوەندی سیاسی پێش بەرژەوەندی گشتی خراوە ئەمە هۆكارن كە بەردەوام ناكۆكی هەبێت لە نێوان لایەنەكاندا، بە گشتی یەك لیستی لایەنە كوردییەكان بارودۆخێكی نوێ دروست دەكات هەوڵدەدەن زیاتر بەرگری لەمافەكانی كورد بكەن، بەڵام پێویستە پێش هەموو شتێك پێكەوە پارتە سیاسییەكان بیر لە بەرژەوەندی گشتی بكەنەوە تا بتوانن ببن بەخاوەن گۆتارێكی یەكگرتوو.\nسەبارەت بە گرنگی یەك لیستی لایەنە كوردییەكان بۆ ناوچە كوردستانییەكانی دەرەوەی ئیدارەی هەرێم، د. ساڵح، ئاشكرای كرد:" یەك لیستی لایەنە كوردییەكان لە ناوچەكانی دەرەوەی ئیدارەی هەرێم دەبێتە هۆی زیابوونی دەنگی كوردەكان، بە زیادبوونی دەنگی كورد لەو ناوچانە راستەوخۆ كاریگەری دەبێت لەسەر پێگە و هەیبەتی كورد لەو ناوچانەدا، كاریگەری لەسەر ئەوەش دەبێت كە عێراق ویستی ئەو ناوچانە تەعریب بكات سیاسەتی ئەوان سەركەوتوو نابێت، وەڵامێك دەبێت بۆ ئەو سیاسەتەی لەو ناوچانە پەیڕەویان كردبوو یان جێ بەجێنەكردنی ماددەی 140 ی دەستووری عێراق، بۆیە ئەم یەك لیستی و یەك دەنگیە تەواوی ئەو سیاسەتە پۆچەڵ دەكاتەوە لەناوچەكەدا بەرێگای سندووقەكانی هەڵبژاردن و ناسنامەی كوردستانی بوونی ناوچەكە زیاتر دیار دەبێتەوە و لە داهاتووشدا بەئاسانی ماددەی 140 جێبەجێ دەكرێت و ئەو ناوچانە بەفەرمی دەگەڕێنەوە سەر ئیدارەی هەرێمی كوردستان.\nد. ساڵح، ئەوەشی دركاند:" ئەم یەك لیستیەی كوردەكان بۆ بەغدا خۆش نیە و پێی باشە پەرتەوازەیەك هەبێت لە نێو كوردەكاندا و دەنگی كوردەكان كەم ببێتەوە بەغدا هەمیشە ترسی هەبووە لە كەركووك هەڵبژاردن بكرێت، دەنگی كوردەكان زۆر ببێت لەبەر ئەوەش تا ئێستا رێگەی نەدەدا هیچ هەڵبژاردنێك لە كەركووك بكرێت، ئامادە نەبوو سەرژمێریش بكات كە كورد ژمارەیان زۆرە، بەڵام ئەم هەڵبژاردنە دەبێتە واقعێكی دروست لەناوچەكەدا، عێراقیش ناتوانێت بە هێز و شەڕ دیموگرافیای ئەو ناوچانە بگۆڕێت و بە سەركەوتنی كوردستانیەكان لەم هەڵبژاردنەدا بەغدا ناچار دەكات گفتۆگۆی تازە بكات لەگەڵ كوردستان".


مەلا و موفتی لە نێوان خوداوەند و شەیتان دا\nTuesday, 01.28.2020, 3:40\nبەداخەوە لە دوای ڕاپەڕینی باشووری کوردستان و دواتر هەڵگیرسانی شەڕی ناوخۆ لە نێوان دوو زلحیزبەکە (پارتی و یەکێتی) و ئیسلامیەکان و پ.ک.ک، کۆمەڵگەی کوردیی تووشی دەیان قەیران و گیروگرفتی ئابووریی و کۆمەڵایەتی و سیاسی بوو.\nڕووداوگەلێک کە کاریگەریەکەی ئەوەندە زۆر و بەهێز بوون، تا ئەمڕۆش بەسەر ژیانی خەڵکی کوردستانەوە زەق و بەرچاوە و کارەساتی کوشندەی لێدەکەوتۆتەوە، بۆیە بۆ ئەمڕۆش ڕێگەی نەداوە تاکی کورد لەم بەشەی کوردستاندا ژیانێکی ئاسوودە و بەختەوەری هەبێت.\nئەوانەی بەوتەی خۆیان، لە شاخ پێخۆریان پێ نەبوو و خەڵکی گوندەکان یارمەتیان دەدان و بە پێڵاوی جیرو و لەپەنا و بندیوارەوە قەل و قازی خەڵکیان دەدزی و ڕۆڵی شۆڕشگێڕیان بۆ دەگێڕاین، بە فیکە و چەپڵەی خەڵک گەڕانەوە شار و بوونە خاوەنی چەندەها تەلار و سوپەرمارکێت و بە دەیان گرووپی دزیی و چەتەگەریی و سێکسی و کەناڵی تەلەفزیۆنیان دامەزراند.\nمخابن، لەوەها هەلوومەرجێکدا؛ تەنیا خەڵکی هەژار و شۆڕشگێڕانی ڕاستەقینەی ئەم نیشتیمانە بوونە قوربانی سەرەکی شەڕی ناوخۆی مافیاکان. ئەنجامەکەشی بووە هۆکارێک بۆ ئەوەی بنەماکانەی ئەخلاقی و کلتووریی لەبەر یەک هەڵەتەکێندرێت و ڕووت و قووتی و بەڕەڵایی و خۆدەرخستن و ڕیکلام بۆ فاشیۆن و شاجوان و هێنانی گۆرانیبێژی بەیانی؛ وەک پەتایەکی کوشندە و نامۆ لەهەمبەر کلتووری کوردیی خۆی بنوێنێت و پارەی تێدا سەرف بکرێت.\nکەوابوو، ئەم حاڵەتە بە تەواوی کەوتە دژایەتیکردنی مێژوو و داب و نەریتی هەزاران ساڵەی باب و باپیرانی خەڵکی کوردستان.\nلەهەمان کاتیشدا، جیا لەوەی ئیسلامیەکانی کوردستان خۆیان هەڵقورتاندبووە سیاسەت و سات و سەودای حیزبیی و خێڵەکی و لە دزیی و گەندەڵی دوو بنەماڵەی مافیا و حکومەتەکەیان دەوریان هەبووە و هەیە، کۆمەڵێک شتی سەیر و سەمەریش لە لایەن ئەوانەوە بونیاتنرا و سەریهەڵدا.\nلە لایەک بە درووستبوونی دەیان مەلای ساختەچی و عەقڵ داخراو، و بە پارەی مەدخەلیەکانی ئالی سعوود و هەروەها ئیخوانیەکانی قەتەر و ڕابێتەی ئیسلامی، ئیسلامی کوردیی و عیرفانی کە سەدان ساڵ بوو لە کوردستان جێگە و پێگەی تایبەتی هەبوو، و بە هەموو پێوەرێک نوێنەری ڕاستەقینەی مرۆڤی باوەڕمەندی کورد بوو، دوور خرایەوە و کەوتە پەراوێز و لە هەر گوندێکی کوردستان مزگەوتێکی منارە سەوز درووستکرا و هەروەها مەلای عەمامە سووری ئیخوانیی و ڕیش پانی سەلەفی بە جلوبەرگی سەیر و سەمەر و حەدیس و نەقڵی دژە عەقڵەوە کەوتنە ناو گۆڕەپانی کوردایەتی دیوەخانیەوە.\nئەو مەدخەلیانەی مەسعوود بارزانی و تاڵەبانیان پێ وەلی ئەمر بوو، دۆعای خێریان بۆ ئەوان و دەسەڵاتە ناشەرعیەکەیان دەکرد و لەگەڵ ئەمەشدا، مەلا ئیخوانیەکان وەک داشی تورک و عەڕەب لە کوردستان، ڕۆژێک لە ڕۆژان نەبوونە دەرمان و چارەسەری تەنیا یەک زام و برینێکی نەتەوەکەیان.\nلە هەرێمی هەولێر پارتی دیموکرات، مەلا مەسعوودی سەلەفی و مەلا مەزهەری شاگردی زەق کردووەتەوە و هەر مەلایەکی دیکەش پێچەوانەی سیاسەتی خێڵی بارزانی هەڵسووکەوت بکات، تیرۆر دەکرێت و یانیش لە مزگەوت و مینبەر دوور دەخرێتەوە. کوشتنی مەلا هوشیار و مەلا کامەران و زیندانی کردنی مەلا سمایل سوسەیی و دوور خستنەوەی مەلا نادر کانی کوردەیی لە وتاردان چەند نموونەی بەرچاون.\nبنەماڵەی تاڵەبانیش ڕێگەیان بە عەبدولەتیفی مەدخەلی و هەڵۆ کاراتیی و کۆمەڵێک مەلای دیکە داوە، تاوەکوو بە دامەزراندنی تەلەفزیۆنی ئامۆژگاری و درووستکردنی مزگەوتی بەهەشت، گاڵتە بە ژن و کچی خەڵک بکرێت و لەژێر ناوی جۆراوجۆردا نامووسی خەڵک بۆخۆیان حەڵال بکەن و چیان بوێت بە دڵی خۆیان بیکەن و لە کۆتایشدا دەست بە ڕیشی ناموبارەکیاندا بێنن.\nمەلا هەڵۆی کاڕاتی، وەک مرۆڤێکی دووڕوو و درۆزن، هەرجارە و جیا لەوەش کە بۆ بەرژەوەندی دووکانی عەقیدەی خۆی، دژی عەبدولەتیفی مەدخەلی و مەلا فاتیح شارستانی، شەڕی دەست پێکردووە، بە نانەوەی ئاژاوە و بێ ڕێزیکردن بە خەڵک، بەو جۆرەی خۆی دەیهەوێت و پێیخۆشە تەفسیری ئایەت و حەدیس دەکات و بووەتە دەمڕاستی خودا و پێغەمەبەر لە شاری سلێمانی.!\nهەڵبەت لە بابەتی پێشتر دا، ئاماژەم بە مانای ڕاستەقینەی دیووس و قەواد کە مەلا هەڵۆ باسی دەکات کردووە، باشترە بڵێم کە ئەم حاڵتە پێ ئیسلامیش خوێندنەوەی بۆکراوە و باسکردنی وها مەوزووعێک لە لایەن ناوبراوەوە و لەمڕۆدا، تەنیا بە مەبەستی نانەوەی فیتنە و ئاژاوەیە لە کۆمەڵگە دا، ئەگینا هەموو سفوورێک بێ حەیا نیە و هەموو داپۆشراوێکیش پاک و فریشتە نیە.\nعەبدولەتیفی ژن دز، بە هاوکاری تاقمەکەی، هەموو کات دەست بە سینگیەوە دەگرێت بۆ سیاسەتی و ئەمری بنەماڵەی تاڵەبانی و بە پارەی مەدخەلیەکانی سعوودییە و خەڵکی ساویلکە و خۆش باوەڕیش، بەهەشتێکی پڕ لە حووڕولعەینی بۆخۆی پێکەوەناوە و هەرکەسیش لە دەسەڵاتی یەکێتی و پارتی ڕابکات و ڕوو بکاتە وڵاتانی ئورووپا، ئەوە ناوبراو بێ سێ و دوو بە خوێندنەوەی حدیسی پێغەمبەر بە کافری لە قەڵەمدەدا.!\nئاخر کاتێک پارتی و یەکێتی گاڵتە بە عەقڵی خەڵک دەکەن و خۆیان ئەم سیناریۆ قێزەونەیان هۆنیوەتەوە و دایانڕشتووە، بە بێ بوونی هیچ لەمپەرێک لە بەرانبەر خۆیاندا بەسەر خەڵکەوە بە تەواوی مانا خودایەتی دەکەن، بۆیەش قەبووڵیانە لە هەمان ئاڕاستەدا مەلاکانیش خۆیان بە نوێنەری خودا و پێغەمبەر بزانن.!\nمەلا مەزهەری زەینولعابیدینی خۆراسانی بە دامەزراندنی تەلەویزیۆنی سرووشت لە هەولێر و عەبدولەتیف بە دامەزراندنی کەناڵی ئامۆژگاری لە سلێمانی، دەچنە شەڕی کەناڵی کورد ماکس و نێت تیڤی کە ئەڤین ئاسۆ و ئارامۆ و سۆرانی مام ئیسماعیل، تێیدا باسی مودێڕن بوونی ژنانی کورد و پێشەوەچوونی کۆمەڵگەی کوردستان دەکەن.!\nبەداخەوە کەس نیە، تۆسقاڵێک بە وردبینیەوە لەم بەزم و چەلەحانێیەی نێوان شانۆکارانی دەسەڵات بکۆڵێتەوە و بڵێت ئەگەر ئەم حکومەتە مافیاییە، بۆخۆی لەم بەزمەدا ڕۆڵی سەرەکی ناگێڕێت و ئامانجی تایبەتی خۆی ناپێکێت، کە بریتیە لە گەوجاندن و خاپاندنی جەماوەری کوردستان، چۆن دەبێ بە ناوی داکۆکی کردن لە ئافرەتان و نوێنەرایەتی خوداوە گاڵتە بە کەڕامەتی تاکی کورد بکرێت.!\nسەدان ساڵە ژنان و کچانی کورد بە جلی کوردییەوە و مەلاش بە جبە و مێزەری کوردانەوە دەرکەوتوون و هێچ کێشە و گیروگرفتێکی ئەوتۆش بەقەدەر ئێستا نەبووە و هەرگیز کۆمەڵگەش بەسەر بێ باوەڕ و باوەڕدار دا دابەش نەکرابوو.\nکەوابوو، دەبێ بپرسین ئەم نوێنەرانەی خوداوەند لە کام ئاسمانەوە هاتوون و ئافرەتانی مودێڕنیش لە کام کۆمەڵەگەی مودێڕنی ئەم جیهانەوە، مودێل و ستایلی نوێیان بۆ ژنانی کوردستان بە دیاری هێناوە؟!\nنە خودا و نە پێغمبەری ئیسلام، نوێنەری ئاوا مونافیق و درۆزن و ساختەچیان نەبووە، بێ هیچ گومانێک ئەمانە نوێنەری شەیتانن و مسقاڵێک کار و کردەیان لە پێغەمبەر و هەواڵانی ناچێت.\nئەوانە شاگردەکانی ئیبن عوسەیمنن کە پێی وابوو، وەلی ئەمر لەبەرچاوی خەڵک زینا بکات یانیش منداڵبازیی و بەڵام تەنیا شرک نەکات، ئەوە هیچ کێشەیەک نیە.!\nزۆربەی مەلاکانی کوردستان، مەلای ئەوقاف و حیزبن، ئەگەر ویژدانیان هەبوایە پارەی حیزب و ئەم دەسەڵاتیان وەرنەدەگرت و دەبوونە ڕێبەری شۆڕشێکی جەماوەری بەهێز و چەکدار لە دژی حکومەتی دز و مافیای کورد. ئەوانە ئەگەر باوەڕیان بە شەهیدبوون هەبوایە، ئێستا لەمێژ بوو لە پێناو خودا دا ژیانی خۆیان دەبەخشی.\nنەخێر، ئەوانە نوێنەری خودا و پێغەمبەر نین، بەڵکوو نوێنەری ئیبلیسن و خەڵک شۆڕ دەکەنەوە ناو کێشە و ناخۆشی و دونیایان لێ دەکەنە جەهەننەم و دەڵێن ژیانی دونیا تاڵە و تفتە و کەڵکی نیە، بەڵام لەهەمان کاتدا بۆخۆیان لەم دونیایەدا، جەننەت و بەهشتێکی پڕ لە خۆشی و حۆری پێکەوە دەنێن و سووکایەتی بە بوون و نەبوونی خەڵکی کوردستانەوە دەکەن.\nجیاوازی نێوان دەیووس و گەواد چیە؟!\nوا ڕاش بکەیت لە ئاگری ئەوان، ئەوە ئاوی دەریای ئیژە دەتخنکێنێت\nمەسعوود بارزانی و هەتیوەکانی تاڵەبانیش با بیکەنە کوردەنامووسی


08/02/2021 | 3111 جار خوێندراوەتەوە\nئومێد خۆشناو، دواجار وه‌كو هه‌ر به‌رپرس و پارێزگارێكى دیكه‌ى هه‌رێمى كوردستان، ده‌چێته نێو سیسته‌مێكى سیاسى و حكومڕانى شێواو، بۆیه به باشى و خراپیيه‌كه‌وه ده‌بێته به‌شێك له‌و سیسته‌مه و ناتوانێت موعجیزه بقه‌ومێنێت و مۆدێلێكى نوێ و جیاواز له‌وه‌ى پێش خۆى پێشكه‌ش بكات .\nئومێد خۆشناو به‌راورد به پارێزگارى پێشوو خراپى و باشى خۆى هه‌یه له‌وانه :\n*كێشه‌ى ئومێد خۆشناو ئه‌وه‌یه له‌سه‌ر بنه‌مای ته‌كنۆكراتى ئه‌و پۆسته‌ى وه‌رنه‌گرتوه، به‌ڵكو له‌سه‌ر بنه‌مایى حزبى بوون و موجامه‌له گه‌یشتۆته ئه‌و شوێنه، ئه‌وه‌نده‌ى باوه‌ڕى به قسه‌كردن هه‌یه و ئه‌وه‌نده باوه‌ڕى به كاركردن نییه، له‌كاتێكدا پارێزگار پارێزگارى هه‌موو شاره .\n*له ماوه‌ى رابردوودا، ئومێد خۆشناو به‌شێك بووه له زه‌قكردنه‌وه‌ى ململانێى و دروستكردنى رقى سیاسى و حزبى له نێو سۆشیال میدیا و راگه‌یاندكان، بۆیه تاوه‌كو ئێستاش به‌شێكى لایه‌نه‌كان هه‌ر به‌و چاوه سه‌یرى ده‌كه‌ن .\n*ئومێد خۆشناو، له‌و پیاوانه‌یه هێشتا له ناوه‌وه‌ى خۆیدا گه‌وره نه‌بووه، بۆیه هه‌موو كات حه‌زى به موجاماله و ته‌له‌فۆنى سه‌ره‌وه‌یه، ئه‌مه‌ش واده‌كات له ئه‌ركه‌كه‌ى به لاوازى ده‌ربكه‌وێت .\n*ئومێد خۆشناو پیاوێكى ئیدارى نییه و روئیاو دونیا بینى بۆ حكومه‌تێكى بچووكراوه‌ى گرینگى وه‌كو هه‌ولێر و سێكته‌ره‌كانى خزمه‌تگوزارى نابێت، بۆیه به ته‌نها بێت و تیمى تایبه‌تى له‌گه‌ڵ داده‌نرێت ناتوانێت سه‌ركه‌وتوو بێت .\n*ئومێد خۆشناو له خولى پێشووترى په‌رله‌مان وه‌كو كاندیدى پارتى ده‌نگێكى زۆرى هێنا، به‌ڵام له خولى دواتردا ژماره‌ى ده‌نگه‌كانى به رێژه‌یه‌كى به‌رچاو كه‌مى كرد، كه ئه‌وه‌ش ئاماژه‌یه ناوبراو به‌شێكى له پێگه‌و سو معه‌ى پێشووترى له ده‌ستداوه .\n*ئومێد خۆشناو ره‌نگه وه‌كو به‌رپرسى لق خۆشه‌ویست و قبوڵبكراو بووایه، به‌ڵام بۆ پارێزگارى شارێكى وه‌كو هه‌ولێر پارتى تیایدا زۆرینه نییه، ره‌نگه ئه‌و حزبى بوونه‌ى وابكات  كه‌سێكى بێزراو بێت لاى هه‌ندێ خه‌ڵك و لایه‌ن .\n*تاڕاده‌یه‌ك فرسه‌ت سۆفى به گه‌وره‌یى و لێهاتووى خۆى له نێوان ( مه‌سعود بارزانى و مه‌سرور بارزانى و نێچیرڤان بارزانى) قبوڵ كراو بوو، به‌ڵام ئومێد خۆشناو له گچكه‌یى خۆى وه‌كو كادیرێك له لایه‌ن ئه‌وانه‌وه قبوڵ كراوه. دانانى ئومێد خۆشناو له ئه‌نجامدا نه بۆ مه‌سرور بارزانى و نه بۆ نیچیرڤان بارزانى سه‌ركه‌وتن و شكست نییه، چونكه پیاوێكى یه‌كلاكه‌ره‌وه نییه و قوه‌تى هه‌ردووكیان له لاوازى ناوبراودایه، بۆیه هه‌ردووكیان قبوڵیان بوو .\n*ئومێد به‌هه‌مان شێوه له ئاست سه‌ركرده‌كانى پارتى له ئه‌نجومه‌نى سه‌ركردایه‌تى پارتى له هه‌ولێر لاوازه، هه‌ریه‌كه‌یان خۆیان له ئه‌و به گه‌وره‌تر ده‌زانن. جگه له‌وه‌ش ناشتوانێت له به‌رامبه‌ر هه‌ندێك سه‌رمایه‌دار و بازرگان و ده‌وڵه‌مه‌ندى گه‌نده‌ڵكارى هه‌ولێر بوه‌ستێته‌وه .\n* له‌گه‌ڵ ئه‌و سیفه‌تانه‌ى هه‌یه‌تى ، به‌ڵام ئومێد خۆشناو كه‌سێكى ساده و كۆمه‌ڵایه‌تییه و له  قه‌زیه كۆمه‌ڵایه‌تى و ئاینییه‌كان پابه‌ندى ته‌واوى هه‌یه، ئه‌وه‌ش وه‌ك خاڵى به‌هێزى ئه‌و لاى خه‌ڵكى هه‌ولێر په‌سه‌ند كراوه، جگه له‌وه‌ى به‌راورد به خه‌ڵكى دیكه كه‌متر له قه‌زیه‌ى گه‌نده‌ڵى تێوه گڵاوه و زۆرجاریش وه‌كو كوڕه هه‌ژارێك خۆى نیشانده‌دات.


ئەگەری دیپۆرت کردنەوەی پەنابەرێکی سیاسیی کورد لە سویدەوە بۆ ئێران لەئارادایە\n23:21 - 2 April 2018\nهەنگاو: پەنابەرێکی سیاسیی کوردی خەڵکی شاری سەردەشت مەترسیی دیپۆرت کرانەوە لەسویدەوە بۆ ئێرانی لەسەرە.\nبەپێی راپۆرتی رێکخراوی مافی مرۆڤیی “هەنگاو”، رەسووڵ عەزیزی خەڵکی شاری سەردەشت کە وەکوو پەنابەری سیاسی رووی لە وڵاتی سوید کردووە لەلایەن بەرپرسانی ئیدارەی پەنابەرانی شاری سویدەوە بڕیاری سنوورداش کردنەوەی بۆ ئێرانی پێ راگەیەندراوە.\nرەسووڵ عەزیزی لە لێدوانێکی تەلەفۆنیدا وێڕای پشتڕاست کردنەوەی ئەم هەواڵە، داوای لەسەرجەم رێکخراو و ناوەندەکانی داکۆکیکاری مافی مرۆڤ کرد کە بە مەبەستی پێشگیری کردن لە بڕیاری دیپۆرت کردنەوەی بۆ ئێران، یارمەتی بدەن.\nئەو چالاکە سیاسیە کوردە بەهۆی فشاری ناوەندە ئەمنییەکنی ئێران لە ساڵی ۲٠۱٥دا رووی لە وڵاتی سوید کردووە.\nلەماوەی ساڵانی رابردوودا ژمارەیەک پەنابەری سیاسی لە وڵاتانی ئەوروپاییەوە دیپۆرتی ئێران کراونەتەوە کە بەرەوڕووی ئەشکەنجە و حوکمی درێژماوە بوونەتەوە لە هەندێ حاڵەتدا کەسی دیپۆرت کراو لەژێر ئەشکەنجەدا گیانی لەدەس داوە.


بەرهەم ساڵح و حەلبوسی دەچنە ڕوسیا – تۆڕی میدیایی خەڵک\nوەزارەتی دەرەوەی عیراق ئاشكرای دەكات، كە بەم زووانە وەزیری دەرەوەی ڕوسیا سەردانی عیراق دەكات و دەشڵێت: “سەرۆك كۆمار و سەرۆكی پەڕلەمان دەچنە مۆسكۆ”.\nوەزارەتی دەرەوەی عیراق لە ڕاگەیەندراوێكدا ئاماژەی بەوەكردووە، كە حەیدەر مەنسور، باڵیۆزی عیراق لە ڕوسیا لە باڵەخانەی وەزارەتی دەرەوەی ڕوسیا چاوی كەروتووە بە میخائیل بۆگدانۆف، نوێنەری سەرۆكی ڕوسیا بۆ ڕۆژهەڵاتی ناوەڕاست و باكوری ئەفریقا و جێگری وەزیری دەرەوەی ڕوسیا بۆ گفتوگۆ كردن لەسەر پەیوەندییە دووقۆڵییەكان و دواین ڕەوشی سیاسی هەرێمی و نێودەوڵەتی.\nڕاشیگەیاندووە، لەو دیدارەدا گفتوگۆ كراوە لەسەر ئاڵوگۆڕی سەردانە فەرمییەكان لەنێوان بەرپرسانی هەردوو وڵات لەنێویشیاندا سەردانی بەرهەم ساڵح، سەرۆك كۆمار و محەمەد حەلبوسی، سەرۆكی پەڕلەمان بۆ ڕوسیا و هەروەها سەردانی سێرگی لاڤرۆڤ، وەزیری دەرەوەی ڕوسیا بۆ عیراق لە نزیكترین كاتدا.\nئاماژەی بەوەشكردووە، ئەو سەردانانە دەبێتە هۆی پتەوكردنی پەیوەندییە دووقۆڵییەكانی نێوان هەردوو وڵات.\nوەك لە ڕاگەیەندراوەكەدا هاتووە، “میخائیل بۆگدانۆف پاڵپشتی وڵاتەكەی بۆ عیراق و ئامادەیی كۆمپانیا ڕوسییەكانی بۆ وەبەرهێنان لە عیراق دووپات كردۆتەوە، بەتایبەت بۆ ئەو شارانەی بەهۆی كارە تیرۆرستییەكانەوە وێران بوون”.\nد. بەرهەم ساڵحروسيامحەمەد حلبوسی


ره‌هه‌ندی ئیستێتیكا له‌نمایشی (كه‌سێك.. هه‌ردێت)\nله چوارچێوه‌ی پێنجه‌مین فیستڤاڵی نێوده‌وڵه‌تی هه‌ولێر بۆ شانۆ، تیپی هونه‌ریی رۆژ شانۆگه‌ری (كه‌سێك.. هه‌ردێت) له نووسینی (یۆن فۆسته) ده‌رهێنانی (مه‌هدی حه‌سن) ،نمایش كرا.\nهه‌ڵبژاردنی ده‌ق بۆ هه‌ر ده‌رهێنه‌رێك كارێكی ئاسان نییه بگره یه‌كێكه ده‌بێت له فاكته‌ره‌كانی سه‌ركه‌وتنی پرۆسه‌ی نمایشه‌كه پاشان هه‌ڵبژردنی ئه‌كته‌ران بۆ رۆڵ بینین دێت.. هونه‌رمه‌ند (مه‌هدی حه‌سن) ده‌قێكی شانۆیی هه‌ڵبژاردبوو به‌ناوی (كه‌سێك هه‌ردێت) له نووسینی نووسه‌ری نه‌رویجی(یۆن فۆسته) ئه‌م نووسه‌ر زۆربه‌ی ده‌قه‌كانی له پێناو مرۆڤایه‌تیین بۆنموونه له‌م ده‌قه شانۆییه‌دا بیرۆكه‌كه‌ی تایبه‌ت نه‌بوو به شوێنكی دیاركراو یان نه‌ته‌وه‌یه‌ك یاخود به زه‌مه‌ن و كاتێكی دیاركراو ده‌قی (كه‌سێك.. هه‌ردێت) گوزراشت له بارودۆخی كۆمه‌ڵایه‌تی ،سیاسی ، ئابووری.. ئێستای كوردستان ده‌كات.. گومان ، ترس ، دڵه‌راوكێ چه‌مكی سه‌ره‌كی ئه‌م شانۆگه‌رییه‌ن له‌نێوان ژن و مێردێك (ئه‌وی نێر و ئه‌وی مێ). هه‌رله‌سه‌ره‌تای نمایشه‌كه ئه‌وه‌مان بۆ ده‌رده‌كه‌وێت كه هه‌ردووكیان به گومانن بۆیه به‌دوای شوێنێك یان ماڵێك ده‌گه‌رێن دووربێت له هه‌موو شتێك به‌تایبه‌تی له مرۆڤه‌كان دوور بن گومانه‌كه سه‌ره‌تا لای ئافره‌ته‌كه دوایی به‌هاتنی كه‌سی سێیه‌م (پیاوه‌كه) ئه‌و كه‌سه‌ی خانووه‌كه‌ی پێفرۆشتوون گومانه‌كه‌له‌لای پیاوه‌كه زیاتر ده‌بێت تاكۆتایی شانۆگه‌رییه‌كه‌ش گومان له‌لای هه‌ردووكیان به‌رده‌وامه له‌وكاته‌ی ئه‌وان به‌دوایی ماڵێك ده‌گه‌رێن بۆ ئه‌وه‌ی به هێمنی و ئارامی تیابژین هه‌ر بۆیه ماڵێكی كۆن ده‌دۆزنه‌وه سه‌ره‌تا زۆر دڵخۆش ده‌بن به‌ڵام به‌هاتنی كه‌سی سێیه‌م ژیانیان زۆر ناجێگیر و گوماناویتر ده‌بێت.\nلێره‌دا ده‌رهێنه‌ر مه‌هدی حه‌سن له هه‌ڵبژاردنی ده‌ق زۆر سه‌ركه‌وتوو بوو به‌جۆرێك توانی خوێندنه‌وه‌ی تایبه‌تی خۆی بۆده‌قی نووسه‌ر بكات و ده‌قێكی نمایش ئاماده بكات كه ده‌ست و په‌نجه‌ی خۆی و دیدگای وه‌كو ده‌رهێنه‌رێك له‌سه‌ر ده‌قه‌كه زۆر به‌روونی بونیاد بنێت چونكه ئه‌گه‌ر ده‌رهێنه‌ر نه‌توانێ مانا و ئاماژه شاراوه‌كانی ده‌قه‌كه بدۆزێته‌وه ته‌نیا هه‌مان وشه‌و ده‌قه‌كه وه‌كو خۆی ئه‌كته‌ره‌كان به‌رجه‌سته بكه‌ن له‌و كاته‌دا هیچ گومانی تێدانیه كه ده‌رهێنه‌ر له چه‌مكی ده‌قه‌كه نه‌گیشتووه،مه‌هدی حه‌سن ده‌قێكی نمایشی وای بۆ ئێمه‌مان ئاماده‌كردبوو كه بینه‌ر به چێژ وه تێرامانی بۆ روداو دیالۆگه‌كانی ئه‌كته‌ره‌كان ده‌كرد،چونكه ده‌رهێنه‌ر زۆر زیركانه به‌چاوی ده‌رهێنان نه‌ك به چاوی خوێندنه‌وه‌ی ئاسایی كاری له‌سه‌ر ده‌قه‌كه كردبوو له‌هه‌مووی گرنگتر بینه‌ران چه‌ندین خوێندنه‌وه‌یان بۆنمایشه‌كه كرد ئه‌وه‌ش یه‌كێك بووه له ئامانجه‌كانی ده‌رهێنه‌ر ، بۆ ئه‌وه‌ی بینه‌ر و پسپۆرانی شانۆ لێكدانه‌وه‌ی جیا جیای خۆیان هه‌بێت له‌سه‌ر نمایشه‌كه ، هه‌موو ئه‌و بۆچوون خوێندنه‌وانه‌ش له‌سه‌ر نمایشه‌كه له‌لای ده‌رهێنه‌ر ماییه‌ی قبوڵكردن بوو.\nئه‌گه‌ر سه‌یری ئه‌و نمایشه‌و نمایشه‌كانی تری ده‌هێنه‌ر مه‌هدی حه‌سن وه‌كو شانۆیی (ئه‌وه‌ی رویدا هه‌رچی بێت گرنگه) و (به‌توڕه‌یی ئاوه‌ر له‌رابردووه بده‌وه) بكه‌ین هه‌ست ده‌كه‌ین نیمچه ستایل و شێوازی كاركردن تایبه‌ت به خۆی دیار ده‌كات به‌تایبه‌تی له‌رووی كار كردن له‌سه‌ر گۆرینی "شوێن" چونكه ئه‌و هه‌رده‌م هه‌وڵی ئه‌وه‌ی داوه له ده‌قی نووسه‌ره‌كان شوێنه‌كان تێكبشكێنێ،تا راده‌یه‌كیش به زه‌مه‌نی ده‌قی نووسه‌ریش پابه‌ند نه‌بووه بۆ ئه‌وه‌ی له كرداری ده‌رهێنان له چوارچێوه‌یه‌كی داخراو نه‌بێت به‌ڵكو ره‌هاو ئازاد بێت له‌م كاره و له دوو كاری رابردووشی مه‌هدی حه‌سن شوێن ده‌كات به دارستان یان بیابان وه‌كو گوزرشتێك كه‌مرۆڤ هه‌رده‌م له بیابان یان له دارستان خۆی وون ده‌كات بۆنموونه له‌م شانۆگه‌رییه‌دا له ده‌قی نووسه‌ر شوێن ماڵێكه به‌ڵام ده‌رهێنه‌ر كردوویه‌تی به دارستان و ته‌نیا دارێكی وشكی بێ گه‌ڵا له ناوه‌ڕستی شانۆییه كه‌ده‌بێته خه‌ونی ئه‌و ژن ومێرده بۆ ئه‌وه‌ی ماڵێك دروست بكه‌ن كه‌ده‌كرێت داره‌كه ببڕنه‌وه بكه‌نه ماڵێك بۆ خۆیان چونكه سه‌ره‌تای دروستكرنی خانوو له دار بووه له‌گه‌ڵ بوونی كۆمه‌ڵی گه‌ڵای وه‌رین كه پانتای ته‌خته‌ی داپۆشییه‌وه ئه‌گه‌رچی هه‌رله‌سه‌ره‌تاوه هیچ هیواییه‌ك نییه به‌ڵام ئه‌وان (ژن ومێرده) به ئۆمێده‌وه بۆ گه‌ڵا وه‌رینه‌كان ده‌چن له‌هه‌مان كاتدا له‌سه‌ره‌تای نمایشه‌كه‌پایسكلێك هه‌یه له‌ژێر كۆنترڵی (ژن و مێرده)كه‌یه چه‌ند جارێك هه‌ردووكیان به‌یه‌كه‌وه به پایسكله‌كه ده‌خوولێنه‌وه كه‌هێمای به‌رده‌وام بوونی ژیان و هێمای زه‌مه‌ن و رۆیشتنش دێت له كۆتایی نمایشه‌كه‌شدا پایسكله‌كه له‌لایه‌ن كه‌سی سێیه‌م لێده‌خوڕێت كه كه‌سێكی گوماناوی و نه‌رێنیه ئامانجی ئه‌وه‌یه كه ژیانی ئه‌و دوو كه‌سه پڕ بكات له گومان و دڵه‌وراوكێ بۆ گه‌یشتن به مه‌رامه‌كانی خۆی هه‌ر بۆیه له‌گه‌ڵ كۆتایی نماشیدا جڵه‌وی پایسكه‌له‌كه وه‌رده‌گرێت كه‌هێمای هێز و ده‌سه‌ڵات و پاره‌یه، وه گومانه‌كانیش له‌گه‌ڵ ژیانی ئه‌وان هه‌ر به‌رده‌وام ده‌بێت .\nده‌رهێنه‌ر بنیادی نمایشه‌كه‌ی له‌سه‌ر شوێن و له‌سه‌ر گومان بنیاد ناوه كه بریتنین له گۆرینی ماڵ بۆ دارستان یاخود بیابان له‌هه‌مان كاتیشدا هه‌ر ماڵه واته سرووتێكی شانۆیی ناو ماڵ و ده‌ره‌وه‌ی ماڵی بۆ بینه‌ر فه‌راهه‌م كردبوو به‌جۆرێك هاوسه‌نگی له نێوان هه‌ردوو سرووته‌كه دا دروست كردبووه كه ئێمه‌مانان هه‌ستمان ده‌كرد ئه‌و شوێنه‌ی نمایشی تیا ده‌كرێت ماڵێكه له هه‌مان كاتدا دراستانیشه گومانیش له‌لای هه‌ردووكیان بوونی هه‌یه به‌ڵام له‌گه‌ڵ هاتنی كه‌سی سێیه‌م گومان زیاتر ده‌چێته‌لای مێره‌كه هه‌ربۆیه كاتێ گومان ده‌كه‌وێته‌لای پیاو بێگومان وه‌كو زانراوه له هه‌ڵسوكه‌وتدا توند تیژه‌كه‌ی نێر هه‌رده‌م به‌هێزتر ده‌بێت وه‌ك ئه‌وه‌ی له‌لای ئافره‌ت ئه‌م گومانه‌ش زیاتر له كۆمه‌ڵگای رۆژهه‌ڵاتی بوونی هه‌یه .\nگومان له‌نێو هه‌موو تاكێك وله نێو هه‌موو كۆمه‌ڵگایه‌ك دا بوونی هه‌یه و كارێكی قێزه ونه بێ له‌م كاره شانۆییه‌دا ده‌رهێنه‌ر به‌شێوه‌یه‌كی هونه‌ری كه ره‌هه‌ندی ئیستێتیكای له‌رووی دیالۆگ و جوڵه و رووناكی وه‌رگرتبوو زۆر فه‌نتازیانه خستییه به‌رده‌م بینه‌ران واته به‌فۆرێكی هونه‌ری كاری له‌سه‌ر گومانه‌كه كردبوو كه‌بینه‌ر چێژی له‌و گوومانه وه‌رگرت ، ئه‌وه‌ش كاری پرۆسه‌ی ده‌رهێنانی دروسته، خاڵێكی تری ئه‌م نمایشه ریتمه كه‌له له هه‌موو شانۆگه‌رییه‌ك گرنگه به‌واتایه‌كی تر ریتم رۆحی نمایشه بۆ ئه‌وه‌ی بینه‌ر توشی وه‌رس بوون نه‌بێت ده‌رهێنه‌ر به‌شێوه‌یه‌كی هاوسه‌نگ كاری له‌سه‌ر هه‌رسێ جۆر له ریتم كردبوو(ریتمی بینین،ریتمی بیستن ،ریتمی جوڵه) كه هه‌ر خاوه‌ن ریتمه‌كه ته‌واوكه‌ری یه‌كتر بوون .\nجوانی ئه‌م نمایشه بوونی چه‌ند دیمه‌نێكی رۆمانسی شانۆیی بوو هه‌رچه‌نده بوێری له نواندنی (خۆشه‌ویستی،ئه‌ڤین ،عشق ،ماچ ،له باوه‌ش گرتن) داهێنان نیه به‌ڵام له نێو كۆمه‌ڵگای رۆژهه‌ڵاتی به‌تایبه‌تیش له نێوكۆمه‌ڵگای كوردی ده‌توانم بڵێم بوێری داهێنانه كارێكی ئاسان نیه كچێك له‌سه‌ر ته‌خته‌ی شانۆ كورێك له باوه‌ش بگرێت و ماچی بكات ده‌رهێنه‌ر دیمه‌نی له‌باوه‌ش كردن و ماچكردنه‌كه‌ی ئه‌وه‌نده به جوانی كاری له‌سه‌ر كرابوو كه ئامانج له‌و دیمه‌نانه ورووژێنه‌ر وسێكسی نه‌بوو بۆ بینه‌ران ئه‌وه‌نده‌ی دیمه‌نێكی ئه‌فسوناوی له نێو شانۆی رۆمانسی بوو ره‌هه‌ندێكی جوانناسی سه‌رنج راكێش بوو له‌لای بینه‌رانیش هه‌ر به‌و ره‌هه‌نده خوێندنه‌وه‌ی بۆكرا، كاردانه‌وه‌ی نه‌رێنی نه‌بوو.\nئه‌وداره ی كه له‌ناوه‌راستی شانۆ بوونی له‌رووی جۆر و بگره شێوه‌كه‌شی له له داره‌كه‌ی شانۆگه‌ری (به‌ده‌م چاوه‌ڕوانی گۆدۆ)ی بیكێت نزیك بوو یان ده‌كرێن خوێندنه‌وه‌ی دار سێوه‌كه‌ی (ئاده‌م و حه‌وا)شی بۆ بكرێت لێره ده‌رهێنه‌ر له نێو داره‌كه‌ی سیمای ئافره‌تێكی دروستكردبوو له‌هه‌مان كاتدا ئه‌و سیمایه له‌شێوه‌ی هێلانه‌ش بوو ده‌شێ ئه‌و شوێنه یان ئه‌و ماڵه هێمن وئارامه بێت كه‌ئه‌و(ژن و مێرده) به‌دوایی ده‌گه‌رێن زۆرجاریش ئه‌و سیمایه ئه‌وه‌ی ده‌بخشی كه گوومان به‌رده‌وام له‌ناوه‌ی هه‌موو تاكێك بوونی.\nكاتێ نواندن و ده‌رهێنان هاوتای یه‌ك ده‌بن له‌به‌رجه‌سته كردندا نمایشێكی سه‌ركه‌توو له دایك ده‌بێت به‌ڵام ئه‌گه‌ر یه‌كێك له دوو توخمه‌دا ئاست نزم بێت كاریگه‌ری نه‌رێنی ته‌واوی له‌سه‌ر پرۆسه‌ی نمایشه‌كه ده‌بێت له‌م نمایشه‌دا (یوسف عوسمان ، چاوان خه‌لیل ، دلشاد) ئه‌كته‌ری ئه‌و نمایشه بوون به‌داخه‌وه تائێستاش له‌لای هه‌ندێك له بینه‌ران وا باوه ئه‌گه‌ر ئه‌كته‌رێك زۆر له‌سه‌ر شانۆ ده‌ركه‌وت یان دیالۆگی زۆر بوو ئه‌وه ئه‌كته‌رێكی باش و سه‌ركه‌وتووه كه بۆچوونێكی هه‌ڵه‌یه زۆر جار ئه‌كته‌ری وا هه‌بووه به‌یه‌ك جوڵه یان چه‌ند دیالۆگێكی كه‌م توانیویه‌تی به جوانترین شێوه نواندنه‌كه‌ی بكات و په‌یامه‌كه‌ی خۆی به بینه‌ران بگیینێت ئه‌وه‌ی مه‌به‌سته ئاماژه‌ی پێبده‌م نواندنه‌كه‌ی (م.یوسف عوسمان) له رۆڵی "پیاوه‌كه" له‌م نمایشه‌دا راسته كه‌م ده‌ركه‌وت و دیالۆگه‌كانی كه‌م بوو به‌ڵام به‌هۆی بوونی ئه‌زموونێكی زۆری نواندن توانی له‌رێگه‌ی جوڵه، ئاماژه ، هێما و گوزراشته‌كانی جوانترین كاره‌كته‌ری (ده‌سه‌ڵاتدار ، نیاز ناپاكی، فێڵباز )پیشان بدات ئه‌كته‌ری خاوه‌ن توانست (چاوان خه‌لیل) كه‌رۆڵی "ئه‌وی مێ"ی به‌رجه‌سته‌كردبوو به جۆرێك له‌چه‌مكی كه‌سایه‌تییه‌كه گه‌یشتبوو خوێندنه‌وه‌ی بۆ هه‌موو وورده‌كارییه‌كانی جوڵه و گوزارشته‌كان كردبوو زۆریش به بوێری ئه‌نجامی دا كه‌سایتییه‌كه‌ی زۆر ئاڵۆزبوو زۆرجار له‌لوته‌كه‌ی توڕه‌یی ،دڵه‌راوكێی نواندن بۆلوته‌كه‌ی نواندنی رۆمانسی جگه له ماندووبوون و هه‌ڵ و كۆششی خۆی شیكردنه‌وه‌ی ورده‌كاری ره‌هه‌ندی كه‌سایتیه‌كه له‌لایه‌ن ده‌رهێنه‌ر هۆكاری سه‌ركه‌تووی چاوان بوون له به‌رجه‌سته‌كردنی رۆڵه‌كه‌ی.\nزۆر جار بوونی ده‌رفه‌ت بۆ ئه‌كته‌ر ده‌تواندرێت بوونی خۆی و توانسته‌كانی ده‌ربخات (دڵشاد شهاب) رۆڵی كه‌سایه‌تی "ئه‌وی نێر"ی به‌رجه‌سته كردبوو به‌هۆی ئه‌وه‌ی تێگه‌یشتنێكی باشی له چه‌مكی شانۆگه‌رییه‌كه‌و رۆڵه‌كه‌ی خۆی هه‌بوو هاوتای نواندنی (چاوان) كه هه‌ردووكیان هاوكاری یه‌كتر بوون توانی سه‌رنجی زۆرێك له بینه‌ران بۆخۆی رابكێشێت به‌تایبه‌تی نواندنه رۆمانسییه‌كان .\nله كۆتاییدا ده‌ست خۆشی له ستاڤی ئه‌و شانۆگه‌رییه ده‌كه‌م به‌هیوای كاری باشتر و به‌رده‌وامی.\n1 ئه‌رسه‌لان ده‌روێش مێژوی كورد ده‌باته پاریس


درێژەی جینایەت و کەتنەکانی داعش لە عێراق\nچەکدارەکانی گروپی تیرۆریستیی داعش لە درێژەی جینایەت و کەتنەکانی خۆیان دا لە عێراق، دەیان کەس لە خەڵکی ئەو وڵاتەیان کوشت. بە گوێرەی راپۆرتی هەواڵدەریی فەرمیی عێراق"واع" سەرچاوەیەکی سەربازیی پارێزگای ئەنبار رایگەیاند: چەکدارەکانی تەکفیری- بەعسی داعش 16 کەس لە ئەندامانی کۆمیسۆنی سەربەخۆی هەڵبژاردنەکانی عێراقیان گوللە باران کرد.\n"سەعید مەموزینی " ......\nبه‌روار: 2015-08-24 | سه‌ردان:1502 | Like: 0\nته‌قینه‌وه له پێگه‌یه‌کی سه‌ربازیی ئه‌مریکا له ژاپۆن\nئه‌و ڕاپۆره له‌حاڵێکدا بڵاو کرایه‌وه که سه‌ردانه‌کانی ئاژانس له پارچین له‌ساڵی2005 ده‌ریخستبوو که ئیدیعا باسکراوه‌کان به‌پێچه‌وانه‌ی ڕاستیه‌کانه‌و هیچ به‌رنامه یان ...... زیاتر\nبه‌روار: 2015-08-26 | سه‌ردان:1158 | Like: 0\nله کاتێکدا که ڕژێمی ئیسراییل هه‌موو ئیمکاناتی خۆی ده‌خاته به‌رده‌ستی تیرۆریستان له سووریا، ئه‌م گرووپانه‌یش داکۆکی ده‌که‌ن له په‌لاماره‌کانی ڕژێمی زایۆنی بۆ سه‌ر خه‌ڵکی بێ ده‌ره‌تانی سووریا. له شرۆڤه‌ی ئه‌مڕۆ چوارشه‌ممه‌ی ڕۆژنامه‌ی "سیاست روز"دا هاتووه؛ تیرۆریستان له سووریا له ئێستا له لایه‌ن ئه‌مریکا و تورکیاوه داکۆکییان لێ ده‌کرێ، به پێشوازی له په‌لاماره‌کانی ڕژێمی زایۆنی بۆ سه‌ر ناوچه‌ی "جه‌ولان"ی داگیرکراو ، داوایان له ڕژێمی زایۆنی کردووه که بۆ سه‌رنخوونی ده‌وڵه‌تی سووریا هاریکارییان بکات.\nله درێژه‌ی ئه‌م وتاره‌دا، هاتووه؛ تیرۆریستانی پشتیوانی کراو له لایه‌ن زایۆنییه‌کانه‌وه که له نه‌خۆشخانه‌کانی ئه‌م ڕژێمه‌دا ده‌رمان ده‌کرێن، هۆکاری کوژرانی خه‌ڵکی سووریا و ئێراقن که نیشانه‌ی ده‌وری زایۆنییه‌کانه له بره‌و پێدانی تیرۆریزم له ناوچه‌که‌دا.\nله‌م وتاره‌دا هاتووه؛ ئه‌م ڕووداوانه درووست بوونی هه‌ڵوێست و بۆچوونی به‌ره‌ی خۆڕاگریی ده‌سه‌له‌مێنێ که تیرۆریزم و زایۆنییه‌کان به یه‌ک به‌ره ده‌زانن که له یه‌ک ئاراسته‌دا هه‌نگاو هه‌ڵده‌گرن. ... زیاتر\nبه‌روار: 2015-08-26 | سه‌ردان:1425 | Like: 1\nخوفاجی وتیشی: ئۆپراسیۆنی سه‌ربازی تا پاکتاو کرانی تۆکمه‌ی ئێراق له تیرۆریستانتیی داعش درێژه‌ی ده‌بێ. ... زیاتر\nبه‌روار: 2015-08-26 | سه‌ردان:1329 | Like: 0\nخه‌مساردیی هه‌رێمی کوردستانی ئێراق له‌حاند به‌ڵێنییه نه‌وتییه‌کانی\nوه‌زاڕه‌تی نه‌وتی ئێراق ڕایگه‌یاند؛ هه‌رێمی کوردستان ته‌نیا نیوه‌ی به‌ڵێنییه نه‌وتییه‌کانی جێ به‌جێ کردووه. به‌پێی ڕاپۆری هه‌واڵده‌ریی ئێراقی"الرای" ؛ عاسم جه‌هاد وته‌بێژی وه‌زاره‌تی نه‌وتی ئێراق ڕۆژی سێ شه‌ممه ڕایگه‌یاند؛ هه‌رێمی کوردستان به‌پێچه‌وانه‌ی ڕێککه‌وتنه‌که‌ی له‌گه‌ڵ حکومه‌تی ئێراق، که‌متر له سه‌تی په‌نجای داهاته نه‌وتییه‌که‌ی ڕاده‌ستی حکومه‌ت کردووه که ئه‌وه بووه‌ته که‌مهێنانی بوودجه‌ی حکومه‌ت به‌شێوه‌یه‌کی به‌رچاو.\nوته‌بێژی وه‌زاره‌تی نه‌وتی ئێراق به‌ئاماژه به‌وه‌ی که ناکۆکی و گرفته‌کانی هه‌رێمی کوردستان له‌گه‌ڵ حکومه‌تی ناوه‌ندی، پرسێکی نوێ نییه، وتی: چاره‌سه‌ریی ئه‌و کێشانه له‌ڕێی دانوستان، له وێنه‌ی به‌رنامه‌کانی حکومه‌تی ئێستای ئێراقه.\nبه‌قسه‌ی عاسم جه‌هاد، به‌گوێره‌ی ڕێککه‌وتنێک که مانگی دیسه‌مبه‌ر له‌نێوان به‌غداو هه‌ولێردا ئه‌نجامی گرت، بڕیار درا سه‌تی17ی بوودجه‌ی نیشتمانیی ئێراق ته‌رخان بکرێت به‌ناوچه‌ی کوردستان و له‌به‌رامبه‌ریشدا به‌غدا له فرۆشرانی نه‌وتی کوردستان، داهاتی ده‌سکه‌وێ به‌ڵام ئه‌و ناوچه‌یه سه‌تی په‌نجای به‌ڵێنیه‌کانی جێ به‌جێ کردووه که ئه‌وه‌ش بووه‌ته مایه‌ی که‌مهێنانی بوودجه‌ی حکومه‌تی ئێراق.\nله‌حاڵێکدا که کێشه‌ی زۆر له‌نێوان به‌غداو هه‌ولێر له‌سه‌ر بارستای هه‌نارده‌کرانی نه‌وتی خاو له‌ئارادایه، هه‌ولێریش حکومه‌تی به‌غدا به نه‌دانی گشت بوودجه‌ی سه‌تی17 که ڕێککه‌وتنی له‌سه‌ر کراوه، تاوانبار ده‌کات. ... زیاتر\nبه‌روار: 2015-08-26 | سه‌ردان:529 | Like: 0\nیاریده‌ری سه‌رۆک وه‌زیرانی ڕووسیا باسی پێشکه‌وتنی هاوکارییه‌کانی ئه‌و وڵاته‌و ئێرانی کرد له‌بواری جیاجیادا له‌وان بواری ناڤۆکی. به‌پێی ڕاپۆری هه‌واڵده‌ریی ئیرنا؛ دیمیتری ڕاگوزین، یاریده‌ری سه‌رۆک وه‌زیرانی ڕووسیا به‌ئاماژه به به‌رنامه‌ی به‌ڕێوه‌چوونی یه‌که‌م دانیشتنی ئه‌مڕۆ چوارشه‌ممه‌ی لیژنه‌ی هاوبه‌شی هاوکارییه زانستی و ته‌کنۆلۆژیاییه‌کانی ئێران و ڕووسیا، وتی: ئه‌و ئه‌گه‌ره هه‌یه که ئێران، یه‌کێک له هاوبه‌شه‌کانی ڕووسیا بێت له‌بواری ته‌کنۆلۆژیای ئاسمانیی و به‌رهه‌مه‌کانی پیشه‌سازیی فڕۆکه‌وانی.\nناوبراو هه‌روه‌ها له‌باره‌ی ئه‌نجامی دانوستانه‌کانی له‌گه‌ڵ سۆرێنا سه‌تاری، یاریده‌ری زانستی و ته‌کنۆلۆژیایی سه‌رۆک کۆماری ئێران له په‌راوێزی ڕێوڕه‌سمی کرانه‌وه‌ی پێشانگای هه‌وا فه‌زای مه‌کس2015 له شاری ژۆکۆفسکی له‌نێزیک مۆسکۆ له‌ڕۆژی سێ شه‌ممه‌دا وتی: هاوکارییه‌کانی دوو وڵات له‌مه‌ڕ وزه‌ی ئه‌تۆمی په‌ره ده‌ستێنێ.\nراگوزین هه‌روه‌ها به‌ئاماژه به‌توانای فراوانی دوو وڵات بۆ په‌ره‌ی په‌یوه‌ندییه‌کان، وتی: په‌ره‌پێدانی هاوکاریه‌کان له‌بواره جیاجیاکاندا له‌وانه‌یه، پیشه‌سازیی ئاسمانی، که‌شتی سازی، هه‌وافه‌زا و که‌ڵک وه‌رگرتن له ڕاژه‌کارییه فه‌زاییه‌کان له‌خۆ بگرێت.\nشاندی ئێرانی دوێنێ سه‌ردانی پێشانگای ئاسمانیی مه‌کس2015ی کرد که تێیدا ده‌سکه‌وته‌کانی به‌رگریی، ئاسمانی و فه‌زایی به‌سه‌دان کۆمپانیای چل وڵاتی جیهان به‌تایبه‌ت ڕووسیا خراوه‌ته به‌رچاوی هۆگران.\nبه‌پێی به‌رنامه‌ی ڕاگه‌یێندراو، ده ڕێککه‌وتننامه‌ی به‌رایی و گرێبه‌ستی هاوکاری له‌ڕه‌وتی سه‌فه‌ری چوار ڕۆژه‌ی شاندی ئێرانی که سبه‌ی پێنج شه‌ممه کۆتایی پێ دێ، ئیمزا ده‌کرێت. ... زیاتر\nسه‌رچاوه زایۆنییه‌کان هه‌واڵی جێگیرکرانی سیسته‌می سیخوڕیی سوپای ئه‌و رژیمه له‌نێزیک سنووره‌کانی لوبنانیان ڕاگه‌یاند. به‌پێی ڕاپۆری ڕۆژی دووشه‌ممه‌ی هه‌واڵده‌ریی قودس؛ ڕادیۆ رژیمی زایۆنیستی له ڕاپۆرێکدا ڕایگه‌یاند؛ سوپای ئیسرائیل به جێگیرکردنی سیسته‌می سیخوڕیی پێشکه‌وته له‌نێزیک سنووره‌کانی لوبنان، له‌مه‌ودوا ده‌توانێ وێنه‌گه‌لی مه‌یدانی له‌و ناوچانه به‌ده‌ست بێنێ.\nله‌و سیسته‌مه پێشکه‌وتووه جگه له ده‌زگه‌کانی ئاگاداریی، له ژمارێک بالۆن بۆ وێنه‌و فیلم هه‌ڵگرتن که‌ڵک وه‌رده‌گیردرێ.\nبه‌پێی ڕاگه‌یاندنی سه‌رچاوه زایۆنیستیه‌کان، سیسته‌می سیخوڕیی باسکراو بڕیاره له چه‌ند مانگی داهاتوودا له‌سه‌رانسه‌ری سنووره‌کانی ئیسرائیل له‌گه‌ڵ لوبنانو سووریا جێگیر بکرێت.\nهه‌روه‌ها سوپای ئیسرائیل بۆ به‌ده‌س خستنی زانیارییه‌کان له لوبنان، به به‌زاندنی به‌رده‌دوامی بڕیارنامه‌ی1701ی ئه‌نجومه‌نی ئاسایش، فڕۆکه بێ فڕۆکه‌وانه سیخوڕییه‌کانی به‌سه‌ر ئاسمانی ئه‌و وڵاته‌دا ده‌سوڕێنێته‌وه.\nسه‌رچاوه‌سه‌ربازییه‌کان له‌سوپای سه‌عوودی دانیان داناوه‌له‌سه‌ر کوژرانی دووکه‌س له‌سه‌ربازانی خۆیان دوابه‌دوای په‌لاماری هێزه‌کانی یه‌مه‌نی بۆ سه‌رجیزانی باشووری له‌عه‌ره‌بستان دا. به‌گوێره‌ی ڕاپۆرتی ڕۆژی سێ شه‌ممه‌ی ماڵپه‌ری ده‌نگ وباسی که‌نالی ئه‌لعاله‌م، له‌کاتی په‌لاماری عه‌ره‌بستانی سه‌عوودی بۆ سه‌ریه‌مه‌ن تابه‌ئێستا ژمارێک له‌سه‌ربازانی ئه‌م وڵاته له‌په‌لاماره‌کانی تۆله‌ئه‌ستینانه‌ی سوپا وهێزه جه‌ماوه‌ری یه‌مه‌ن دا کوژراون.\nهه‌رله‌م حاله‌داسوپا وهێزه‌کانی جه‌ماوه‌ری یه‌مه‌ن دۆێنی له‌ئۆپه‌راسیۆنی هاوبه‌ش داناوه‌ندی سه‌ربازی عه‌ره‌بستانی "غه‌رف ئه‌لشه‌یخ" یان له‌شاری جیزان به‌ته‌واوه‌تی گرته ده‌س خۆیان ودووترۆمبیلی سه‌ربازی سه‌عوودییه‌کانیا ن له‌ناوبرد. له‌م ئۆپه‌راسیۆنه ژمارێک له‌هێزه‌کانی سه‌عوودی کوژران وباقی ئه‌وانیش ڕایانکردووه. سه‌رچاوه‌یه‌مه‌نییه‌کان جه‌ختیان کرد له‌حالێکداکه‌ئه‌ندامانی ئه‌لقاعیده وبه‌کڕێگیراوانی عه‌ره‌بستانی سه‌عوودی گه‌ره‌کیان بوو له‌ڕیگای ئاوه‌ڕێ" لودر "دزه‌بکه‌نه نێو ناوچه‌ی مه‌کراس له‌شاری به‌یزا، یه‌که‌کانی تایبه‌تی سوپای یه‌مه‌ن ولێژنه‌کانی ئینقلابی 8 زره‌پۆشی هانر ی ئیماراتی وترۆمبیلێکی سه‌ربازی برادلی ئه‌وانیان له‌ناوبرد و وژماریکی زۆرله‌وانیان کووشتووه وبرینداریان کردوون وژماریکیشیان به‌دیل گرتووه. هێزه‌کانی یه‌مه‌نی هه‌روه‌ها له‌گردوپه‌ری چیاکانی قیفه له‌ماره‌ب له‌گه‌ڵ ئه‌ندامانی ئه‌لقاعیده وبه‌کڕیگیراوانی عه‌ره‌بستانی سه‌عوودی تێکه‌ڵچوون له‌م تێکه‌ڵچوونه‌دا ژمارێکی زۆری ئه‌ندامانی تاقمه چه‌کداره‌کان کوژران وژمارێکی زۆریشیان برینداربوون. ڕۆژی ڕابردوو،ده‌یان هه‌زارکه‌س له‌خه‌ڵکی یه‌مه‌ن،به‌به‌ڕێوه‌بردنی خۆپیشاندانی به‌ربڵاوله‌سه‌نعا، تاوانکارییه‌کانی ده‌سدرێژکارانی سه‌عوودی وبه‌کڕیگیراوانی ئه‌وانیان له‌یه‌مه‌ن وخستنه‌به‌رپه‌لاماری که‌سانی مه‌ده‌نی بێ سووچ وتاوانیان ئیدانه کرد.به‌شدارانی ئه‌م خۆپیشاندانه هه‌روه‌ها خوازیاری نه‌هێشتنه‌وه‌ی گه‌مارۆی زاڵمانه‌ی سه‌رخه‌ڵکی یه‌مه‌ن بوون که‌له‌پێنج مانگ له‌مه‌و به‌ر تابه‌ئێستا هه‌روابه‌رده‌وامه . ... زیاتر\nزمانه‌كاني‌تري كه‌ناڵي جیهانیی سه‌حه‌ر\n» خشته‌ی به‌رنامه‌کان\nدوایین هه‌واڵه‌کان یه‌کگرتنه‌وه‌ی تیرۆریستان و زایۆنییه‌کان له سووریا + داعش چه‌کی شیمایی له باکووری سووریا به‌کار هێناوه + ده‌سپێبوونی ئۆپراسیۆنی هێزی پێشمه‌رگه‌ی کورد له که‌رکووک + په‌ره‌ی هاوکارییه ناڤۆکییه‌کانی ئێران و ڕووسیا + پێداگریی ئه‌فخه‌م له سه‌ر پاراستنی یه‌کێتی و یه‌کگرتوویی نێوخۆیی بۆ دیاری کردنی سه‌رۆک کۆماری نوێی لوبنان + پێداگریی ئێران له‌سه‌ر به‌رپرسایه‌تی ئاژانس له پاراستنی به‌ته‌واوه‌تی زانیارییه پۆلێنکراوه‌کان + په‌یامی سه‌رۆک کۆماری ئیسلامیی ئێران بۆ کۆنفڕانسی نێوده‌وڵه‌تیی زمانی فارسی + به‌رده‌وام کردنی هاریکارییه‌کانی ئێران و ڕووسیا له به‌شی زانستدا + به‌رده‌وام بوونی خۆپیشاندانی دژه حکومه‌تی له به‌حره‌ین + په‌لاماری سه‌ربازانی ڕژێمی زایۆنی بۆ سه‌ر ناوچه جۆربه‌جۆره‌کانی که‌رتی ڕۆژاوا + وشداری سه‌رۆک وه‌زیرانی ئێراق له حاند ته‌قه کردن له نێو خۆپیشانده‌رانه‌وه + به‌رگریی ئامانۆ له ڕێککه‌وتنی ناڤۆکیی له‌گه‌ڵ ئێران + درێژه‌ی تاوانکارییه‌کانی داعش له ئێراق + خه‌مساردیی هه‌رێمی کوردستانی ئێراق له‌حاند به‌ڵێنییه نه‌وتییه‌کانی + بزووتنه‌وه‌ی ئه‌نساروڵای یه‌مه‌ن ڕێزی گرت له پشتگرییه‌کانی ئێران + روحانی: کۆڕه‌جێژنی ئیمام ڕه‌زا(ع) به‌ستێن خۆشکه‌ری هاودڵی و هاوهه‌ڵوێستیی په‌یڕه‌وانی دینه‌کانه + پیلانگێڕیی ئه‌مریکا بۆ به‌لاڕێدابردنی ڕه‌وتی ناڕه‌زامه‌ندیی ده‌ربڕینی ئێراقییه‌کان + پرێس کۆنفرانسی سه‌رۆکی کۆماری ئیسلامیی ئێران له هه‌مه‌دان + عه‌لی ئه‌کبه‌ر ساڵحی: ئێران ئاماده‌ی په‌ره‌پێدانی هاوکاریی له‌گه‌ڵ چینه + په‌یامی نووسراوه‌ی سه‌رۆک کۆماری تورکیا بۆ سه‌رۆک کۆماری هه‌ڵاتووی یه‌مه‌ن + کۆبوونه‌وه‌ی سه‌رانسه‌ری له ئه‌مریکا بۆ داکۆکی له دیپلۆماسی + داوای یاسادانه‌رێکی ئه‌مریکی بۆراگیرانی یارمه‌تییه سه‌ربازییه‌کان به‌رژیمی زایۆنیستی + بۆمبارانی حه‌دیده‌ی یه‌مه‌ن له لایه‌ن فڕۆکه‌کانی عه‌ره‌بستانه‌وه + داوای لیبیا له کۆمه‌ڵگای جیهانی بۆ هێرش کردنه‌سه‌ر داعش + داوای فه‌رمانده‌رێکی په‌که‌که له ئه‌ندامه‌کانی پارته‌که‌ی + دیداری جێگری سه‌رۆک کۆماری ئێران له‌گه‌ڵ "ڤیلادیمیر پوتین" + سه‌رۆکی ڕێکخراوی وزه‌ی ئه‌تۆمیی ئێران گه‌یشته پیکه‌ن + ڕێککه‌وتنی نوێی ئه‌مریکا و تورکیا بۆ به‌ره‌نگاربوونه‌وه‌ی داعش + پیرۆزبایی ساڵڕۆژی له دایک بوونی پڕ خێڕ و به‌خته‌وه‌ریی ئیمام ڕه‌زا(ع) + یه‌که‌مین ئۆله‌مپیادی وه‌رزشی مه‌ریوان به‌ڕێوه‌ده‌چێت + دووهه‌مین مێهره‌جانی شیعری کوردی "مناڵ و مه‌لووچگ" له ئه‌یوان به‌ڕێوه‌ده‌چێت + سەفەری سەرۆکی کۆماری ئیسلامیی ئێران بۆ پارێزگەی هەمەدان + گۆڕانکارییه‌ئاسایشتییه‌کانی سووریا + شاره‌وه‌انی پێشووی به‌غدا وه‌کوو یه‌که‌مین تاوانباری گه‌نده‌ڵی له‌ئێراق به‌زیندان مه‌حکووم کراوه + پیرۆزبایی ساڵوه‌گه‌ری له‌دایک بوونی حه‌زره‌تی ئیمام ڕه‌زا(ع)،ئیمامی هه‌شته‌می شیعه‌کانی جیهان + کوژرانی زیاتر له40 ترۆریست له‌باکووری سووریا + ویلایه‌تی: ئێران وچین پێوه‌ندی ستراتژیکیان هه‌یه + ڕۆڵی ئێران له‌مه‌ڕ چاره‌سه‌رکردنی کێشه‌کانی ناوچه‌یی + نەجەفی :ئاژانس دەبێ پاراستنی تۆکمەوتەواوی زانیارییە نهێنییەکان دەستەبەر بکات + هه‌ڵبژاردنی سه‌رۆکی هه‌رێمی کوردستان له‌لا‌یه‌ن عه‌بادی دژایه‌تی توندی به‌دواوه ده‌بێت + ئیدانەی پەلاماری سەر پەیامنێران و کەسانی سیڤیل لە سووریا لەلایەن ئێرانەوە + 2سه‌ربازی عه‌ره‌بستان له‌یه‌مه‌ن داکوژراون + تیرۆریستان لە سووریا، دەست وپێوەندەکانی ئیسرائیل + ئەمیرعەبدوڵڵاهیان: هەوڵی تیرۆریستان لە سووریا جێ شه‌ر مه‌زاری یه + جه‌خت له‌سه‌ر گه‌رانه‌وه‌ی ئاواره ئێراقییه‌کان بۆ سه‌رماڵ وحاڵی خۆیان + داعش فەرمانبەرانی بنکەی هەڵبژاردنی ئێراقی ئیعدام کرد + جه‌ختی سه‌رۆک وه‌زیرانی ئێراق له‌سه‌ر گرینگایه‌تی ئازادکردنی پالاوگه‌ی بیجی + ده‌میرتاش: سه‌رانی په‌که‌که بۆ وتووێژ ئاماده‌ن + دانووستانی ئێران له‌گه‌ڵ کڕیارانی ئه‌وروپایی نه‌وت + هاشمی ڕه‌فسه‌نجانی: نه‌یاریه‌تی کۆنگره‌ی ئه‌مریکا له‌گه‌ڵ ریککه‌وتنی ناڤۆکی به‌زه‌ره‌ری ئه‌مریکایه +


هونه‌رمه‌ند سامى كوچه‌رى ئه‌لبۆمه‌ك نوى به‌لاڤه‌كر – خەدەنگ\nهونه‌رمه‌ند (سامى كوچه‌ر)\nد نویترین نووچه‌یى هونه‌ریدا هونه‌رمه‌ند (سامى كوچه‌ر) ڕاگه‌هاند: من ئه‌لبۆما خۆ یا نوى د چه‌ند ڕۆژێن ده‌ربازبوویدا پێشكێشى حه‌ز ژێكه‌ر و گوهدارێن سترانا كوردى و جه‌ماوه‌رێ خۆ یێ خۆشتڤى كرییه.\nئه‌لبۆما ناڤهاتى لژێر ناڤێ (چاڤ شینا منه) و ژ دوازده سترانێن هه‌مه‌جۆر پێكدهێت، هونه‌رمه‌ندێ ناڤهاتى د لێدوانه‌كێدا ژ بۆ كه‌نالێن میدیایى ڕاگه‌هاندییه: سترانێن د ئه‌ڤێ ئه‌لبۆما نویدا ب شێوازه‌كێ نوى و مودرێن هاتینه گۆتن، هه‌روه‌سا من تێكست ژ چه‌ندین هوزانڤانێن ناڤدار وه‌ك (هشیار رێکانی، بلند محمد و خالد علی سلێڤانەی) وه‌رگریتنه و پێشكێشى جه‌ماوه‌رێ خۆ كرییه.\nگرنگه بێژین، كو هونه‌رمه‌ند (سامى كوچه‌ر) ده‌مه‌كێ درێژه خزمه‌تا ستران و هونه‌رێ كوردى ب ڕه‌نگه‌كێ گشتى دكه‌ت و د پرانییا چالاكیێن هونه‌رى یێن جوداجوا یێن ده‌ڤه‌رێ و ده‌رڤه‌یى ده‌ڤه‌رێدا پشكداره، هه‌روه‌سا سترانبێژى ئێكه‌م ئه‌لبۆما خۆ ل سالا (1998) به‌لاڤه‌كرییه و پتر ژ 10 كلیپ و سرودێن نیشتیمانى و ئاینى هه‌نه.\nCategory: نوچەTag: ئه‌لبۆمسترانهونه‌رمه‌ند by Diler Ahmed


پێشبینی بورجەکان بۆ ئەمڕۆ 12ی تشرینی دوەم لە خەندان لایفەوە بخوێنەرەوە.\nکاتێکی پڕ چێژ لەگەڵ خێزانەکەت بەسەر دەبەیت، ئەمڕۆ دەتوانیت لە بچوکترین شت تێبگەیت کە لە چواردەورت رودەدات، لەلایەنی سۆزداریەوە هەست بە دڵخۆشی دەکەت لەگەڵ خۆشەویستەکەت، رەنگە روبەڕوی هەندێک کێشە ببیتەوە، هەوڵبدە زیاتر وریابیت لە ئەنجامدانی ئەرکەکانت.\nزیاتر ئاگاداری تەندروستیت بە، فەرامۆشکردنی تەندروستیت کاریگەری خراپی دەبێت، کۆنترۆڵی وشەکانت بکە بەرامبەر کەسانی دیکە، ئەگەر دەتەوێت دڵخۆش ببیت دەستبەردانی خوە خراپەکان ببە و بە ئەرێنی بیر بکەرەوە، ئەمرۆ لەلایەنی پیشەییەوە هەمو شتێک ئاساییە.\nئەرکەکانت لە کاتی خۆیدا جێبەجێ بکە بێئەوەی دوایبخەیت بۆ رۆژی داهاتو، ئەمڕۆ هەست بە دڵخۆشی و نوێبونەوە دەکەیت، دوربکەوە لەوەی پشت بە کەسانی دیکە ببەستیت بۆ دەستهێنانی پارە، بە هەوڵ و ماندوبونی خۆت بەدەستی بهێنە، خۆشەویستەکەت لەگەڵتدا دڵخۆشە و پاڵپشتی تەواوت دەکات، لەلایەنی تەندوستیەوە کەمێک ماندودەبیت ئەمڕۆ.\nئەمرۆ بەخت یاوەرت دەبێت لەلایەنی داراییەوە، هەمو ئەو کێشانەت چارەسەر دەبن کە پەیوەندیان بە پارەوە هەیە، ئەنجامی ئەمانە بەهۆی کارکردنی زۆرتەوەیە، ژینگەی کارکردنت زۆر باشە و هەست بە دڵخۆشی دەکەیت لە شوێنی کارەکەت، تیگەیشتن لە نێوان تۆ و خۆشەویستەکەت پەیوەندیتان بەردەوام دەکات.\nلەلایەنی پیشەییەوە هەمو شتێک ئاساییە، پێویستە زیاتر هەوڵبدەیت بۆ ئەوەی سەرکەوتن بەدەست بهێنیت، هەندێک کێشەی تایبەتیت هەیە بوەتە هۆی توڕەبونت، هەوڵبدە کێشە تایبەتیەکانت تێکەڵ بە کارەکەت مەکە، ئەمرۆ پەیوەندی بە خۆشەویستەکەتەوە بکە و کۆتایی بە هەمو ناکۆکیەکانتان بهێنە، کۆتایی ئەمڕۆ پشو وەربگرە لەپێناو ئاسودەیی دەرونت.\nکەسانیک دەبینیت کە ماوەیەکی زۆر نەتبینیون ئەمەش وادەکات هەست بە دڵخۆشی بکەیت، دەربارەی ئەو کێشانەی روبەڕوت بوەتەوە گفتوگۆ لەگەڵ خێزانەکەت بکە، پەیوەندیت زۆر باشە لەگەڵ خۆشەویستەکەت و لەلایەنی پیشەییەوە هەمو شتێک زۆر ئاسایی تێدەپەڕێت، زیاتر گرنگی بە خواردنەوەی ئاو بدە.\nئەگەر دەتەوێن بە هەندێک شتی دیاریکراو بگەیت لە ژیانتدا ئەوا دەبێت پلانی وردی بۆ دابنێیت، ئامانج بۆ خۆت دابنێ، ئەمرۆ زیاتر وریابە لەوەی چی لە چواردەورەکەت رودەدات، تەندروستی کەسێک لە ئەندامانی خێزانەکەت باش نیە، لە تەندروستی بپرسە و سەردانی بکە، لەلایەنی سۆزداریەوە ناکۆکی لەگەڵ خۆشەویستەکەت دروست مەکە و لە دەنگەدەنگ دوربکەونەوە.\nئەمرۆ کەمتر خۆت ماندوبکە بە پیشەکەتەوە و هەوڵبدە کات بۆ پشو ورگرتن تەرخان بکەیت، سترێسێکی زۆرت هەیە و بەردەوام لە دڵەراوکێدایت، پاڵپشتی تەواوت هەیە لەلایەن خۆشەویستەکەتەوە بۆیە زیاتر متمانەت بە خۆت دەبێت و دەتوانیت هەنگاوەکانت چاونەترسانە بنێیت، خاوەن بڕیاری خۆت بە.\nلەلایەنی پیشەییەوە سود لە ئەزمونەکانی رابردو وەربگرە و هەمان هەڵە دوبارە مەکەرەوە کە ئەنجامت داون، ئەگەر دەتەوێت دەست بە پرۆژەی نوێ بکەیت ئەمڕۆ رۆژێکی گونجاوە و گۆڕانکاری گەورە رودەدات، هەمو کێشەکانت لەلایەنی سۆزداریەوە کۆتایی دێت، تەندروستیت باشە لە ئێستادا.\nئەمرۆ زۆر سەقاڵیت و کار لەسەر پرۆژەکانت دەکەیت کە داتناون، ئەگەر خۆت ماندو بکەیت ئەوا سەرکەوتن بەدەست دەهێنیت، ئەگەر لە کارێکدا بەربەست هاتە پێشت ئەوا پاڵپشتی تەواو دەکرێیت لەلایەن خێزان و هاوڕێکانتەوە، لەلایەنی تەندروستیەوە هەست بە ئازار دەکەیت لە ئەندامێکی جەستەتدا بەڵام نیگەران مەبە زو باش دەبیت.\nئەگەر هەست بە ماندوبون دەکەیت لەلایەنی پیشەیەوە ئەوا هەندێک کات بۆ پشو وەرگرتن تەرخان بکە و بیر لە ئەنجامدانی گەشتێک بکەرەوە، بەم شێوەیە هەست بە باشتربون دەکەیت، بە ئاسانی دەستبەرداری خۆشەویستەکەت مەبە و خۆشەویستی خۆتی بۆ دەرببڕە، زیاتر ئاگاداری تەندروستیت بە.\nئەمرۆ رۆژێکی ئاسایی دەبێت، رەنگە روبەڕو هەندێک بارودۆخ ببیتە کە توشی سترێست بکات و نیگەران بیت، ئەگەر دەتەوێت پەیوەندیت لەگەڵ خۆشەویستی و خێزانەکەت بەهێز بکەیت خۆت لە توڕەبون بە دوربگرە، لەلایەنی پیشەییەوە ئەرکەکانت لە کاتی خۆیدا تەواو بکە بۆ ئەوەی کێشەت بۆ دروست نەبێت.\nئه‌م بابه‌ته 54202 جار خوێنراوه‌ته‌وه


نووسه‌ر بیره‌وه‌رییه‌كانی خۆی له دوو به‌رگدا نووسیوه‌ته‌وه و زۆر به وردی باسی جوگرافیا و مێژووی كۆمه‌ڵگه و زێدی خۆی كه شاری یه‌زده ده‌كات.\nنووسه‌ر هه‌روه‌ها باس له هه‌ژاری و نه‌داری یه‌زد و گونده‌كانی ده‌ورووبه‌ری ده‌كات له‌سه‌رده‌می منداڵی خۆیدا. نووسه‌ر زۆر ڕووداو و به‌سه‌رهاتی ناوازه و سه‌رسوڕهێنه‌ر ده‌گێڕێته‌وه و هیچ شتێك نه‌ماوه باسی نه‌كردبێت.\nباسی له هه‌ژاری و برسێتی و بێكاری و لێدانی منداڵ و چه‌وسانه‌وه‌ی ژنان و به‌شوودانی پێشوه‌ختی كچان له ته‌مه‌نێكی زۆر كه‌مدا كردووه.\nئه‌وه‌ی لێره‌دا پێویسته بوترێت كه نووسه‌ر له ته‌مه‌نی هه‌رزه‌كاری خۆیدا سه‌ردانی كوردستان به تایبه‌تی مه‌هاباد و سه‌رده‌شت ده‌كات بۆ بینینی هاوشارییه‌كانی خۆی كه له‌به‌ر نه‌بوونی و نه‌داری ڕوویان له كوردستان كردبوو.\nنووسه‌ر له‌و سه‌فه‌ره‌ی خۆیدا باسی له میهره‌بانی كورد كردووه كه چۆن كورده‌كان به هانای هه‌ژار و برسییه‌كانه‌وه چوون و یارمه‌تیان داون.\nنووسه‌ر هه‌روه‌ها دزییه‌كی گه‌وره ئاشكرا ده‌كات كه چۆن حاجییه‌كی یه‌زدی كه له سه‌رده‌شت دوكانی ده‌بێت و له‌ڕێگه‌ی دوكانه‌كه‌یه‌وه قۆڵی خه‌ڵك ده‌بڕێت.\nنووسه‌ر زۆر به زیره‌كی و ئازایه‌كی قۆڵبڕینی ئه‌و حاجییه بۆ دانیشتوانی شاری سه‌رده‌شت ئاشكرا ده‌كات له‌كاتێكدا حاجییه‌كه هاوشاری نووسه‌ره، به‌ڵام ئه‌و گوێ به‌وه نادات و ڕووی ڕاسته‌قینه‌ی حاجییه‌كه بۆ خه‌ڵكی سه‌رده‌شت ئاشكرا ده‌كات.\nپێویسته بوترێت به‌رگی سێیه‌می ئه‌م كتێبه‌ش ئاماده‌ی چاپه كه تێیدا نووسه‌ر باس له سه‌رده‌می زانكۆی مه‌شهه‌د و كورده‌كانی باكووری خۆراسان ده‌كات و به‌رگی چواره‌میشی تایبه‌ته به مامۆستایه‌تی و خوێندنی له زانكۆی سۆربۆنی فه‌ره‌نسا.\nمحه‌مه‌د حسێن پاپلو یه‌زدی فارسه و خه‌ڵكی شاری یه‌زده، ئه‌و نووسه‌ره جوگرافیا ناسێكی گه‌وره‌یه. ناوبراو ساڵی 1948 شاری یه‌زد له دایكبووه و دكتۆرای خۆی له به‌شی جوگرافیا ناسی له زانكۆی سۆربۆنی فه‌ره‌نسا وه‌رگرتووه.\nئه‌م كتێبه له‌لایه‌ن ته‌ها سێكانیانی له فارسییه‌وه كراوه‌ته كوردی و ساڵح بێچار پێداچۆته‌وه و دارشتنه‌وه‌ی بۆ كردووه.\nناوی كتێب/ شازاده‌ی حه‌مام\nناوی نووسه‌ر/ محه‌مه‌د حسێن پاپولی یه‌زدی\nناوی وه‌رگێڕ/ ته‌ها سێكانیانی\nنرخ/ 8000 دینار


شەڕ لەنێوان هاووڵاتیانی كورد و عەرەب لە ناوچە كێشە لەسەرەكان دروست بوو – تۆڕی میدیایی خەڵک\n2020/08/02 - 9:46 AM\nشەڕ لەنێوان عەرەبی هاوردە و كوردەكانی دانیشتووی ناوچە كێشە لەسەرەكان دروست بوو.\nدوای گەڕانەوەی عەرەبی هاوردە بۆ سنووری داقووق و خورماتوو، كێشە دەكەوێتە نێوان ئەوان و دانیشتوانی ناوچەكە و بەوهۆیەشەوە شەڕ و ئاڵۆزی دروست بووە.\nبەپێی زانیارییەكان، عەرەبە هاوردەكان بە هاوكاریی سوپای عیراق هاتوونەتە ناوچەكە.\nهەر بەپێی زانیارییەكان، نزیكەی 15 خێزانی عەرەبی هاوردە بەنیازی نیشتەجێبوون چوونەتە گوندێكی نێوان داقوق و خورماتوو، كوردانی ناوچەكەش ڕووبەڕوویان بوونەتەوە و شەڕ و پێكدادان ڕوویداوە و سوپای عیراقیش تەقەی بەسەر دانیشتوانی ناوچەكە كردووە.\nعيراقناوچە كێشە لەسەرەكان


سه‌دام حسێن بۆچی (بازۆفت)ی ده‌ستگیر كرد و له‌سێداره‌ی دا؟\nئامادەکردنی: سه‌ڵاح سالار\nله ماوه‌ی ڕابردوودا به‌ریتانیا كۆمه‌ڵێك به‌ڵگه‌نامه‌ی نهێنی خسته‌ڕوو. له‌و به‌ڵگه‌نامانه‌دا هه‌ندێك زانیاریی و نهێنی له‌سه‌ر كه‌یسی كوشتنی ڕۆژنامه‌نووسه‌كه‌ی به‌ریتانیا (فه‌رزاد بازۆفت)ی تێدایه كه به فه‌رمانی سه‌دام حسێن له‌سێداره درا.\nفه‌رزاد بازۆفت ڕۆژنامه‌نووسێكی به‌ریتانیایی به نه‌ژاد ئێرانی بوو, ته‌مه‌نی 32 ساڵی بوو، 27 ساڵ به‌رله‌ئێستا، له ڕۆژی 15ی ئازاری 1990 له به‌ندیخانه‌ی ئه‌بووغرێب له‌سێداره درا. له‌سێداره‌دانی بازۆفت به فه‌رمانی خودی سه‌دام حسێن بوو، مه‌رگی بازۆفت له‌كاتی خۆیدا ده‌نگدانه‌وه‌یه‌كی جیهانیی دروست كرد، به‌ڵام پاش ماوه‌یه‌ك كه‌یسه‌كه‌ی دیزه‌به‌ده‌رخۆنه كرا و بێده‌نگیی لێكرا.\nبازۆفت په‌یامنێری ڕۆژنامه‌ی (ئەبزێرڤەر)ی به‌ریتانیابوو، هه‌ڵگری پاسپۆرتی ئێرانییش بوو، كاتێك له‌سێداره‌دا په‌یوه‌ندییه‌كانی عێراق و به‌ریتانیای ئاڵۆز كرد و به‌ریتانیا ماوه‌یه‌ك هه‌ڕه‌شه‌ی له عێراق كرد. (مارگرێت تاتچه‌ر) سه‌رۆكوه‌زیرانی به‌ریتانیا به‌ڵێنیدا به‌هه‌موو شێوه‌یه‌ك هه‌وڵه‌كانی بخاته‌گه‌ڕ بۆ ئه‌وه‌ی پێشگیریی له‌سێداره‌دانی ناوبراو بكات، له‌حاڵێكدا ئه‌گه‌ر عێراق بازۆفت له‌سێداره بدات به‌ریتانیا هه‌موو په‌یوه‌ندییه‌كانی له‌گه‌ڵ عێراقدا بپچڕێنێت.\nهه‌روه‌ها (دوگڵاس هورد) وه‌زیری ده‌ره‌وه‌ی ئه‌وكاتی به‌ریتانیا له په‌رله‌مانی وڵاته‌كه‌یدا ڕایگه‌یاند: به‌ریتانیا باڵیۆزی خۆی له به‌غدا بانگهێشت ده‌كاته‌وه و هه‌موو گه‌شتێكیش بۆ عێراق ڕاده‌گرن.\nبه‌ڵام سه‌دام حسێن قسه‌ی خۆی برده‌سه‌ر و بازۆفتی له‌سێداره‌دا. له‌به‌رانبه‌ردا سه‌رۆكوه‌زیران و وه‌زیری ده‌ره‌وه‌ی به‌ریتانیا به‌ڵێنه‌كانی خۆیان نه‌برده سه‌ر و ته‌نیا هه‌ندێ زه‌نا و زایه‌ڵه‌یان نایه‌وه و دواتر بێده‌نگییان له‌و دۆسێیه لێكرد.\nئه‌و به‌ڵگه‌نامانه‌ی به‌ریتانیا كه تازه‌كی خراونه‌ته‌ڕوو ئه‌وه ده‌سه‌لمێنن كه ده‌وڵه‌تی ئه‌وكاته‌ی تاتچه‌ر نیگه‌رانی له‌كیسچوونی بۆنده بازرگانییه‌كانی عێراق بووه، بۆیه بێده‌نگیی هه‌ڵبژاردووه.\nگۆڕانكاریی له بڕیاری قۆرخكردنی دۆسێ و به‌ڵگه‌نامه نهێنییه‌كانی به‌ریتانیا له 30 ساڵه‌وه بۆ 20 ساڵ ئه‌و ده‌رفه‌ته‌ی ڕه‌خساند كه به‌ڵگه‌نامه‌كانی فه‌رزاد بازۆفت ڕۆشنایی ببینێت و بخرێته به‌رده‌ستی لێكۆڵه‌ران.\nبازۆفت له مانگی ئابی ساڵی 1989 وه‌ك په‌یامنێری هه‌فته‌نامه‌ی (ئەبزێرڤەر) به یاوه‌ری ژماره‌یه‌ك ڕۆژنامه‌نووسی تر له‌سه‌ر بانگهێشتی سه‌دام حسێن هاتبوونه عێراق تا به‌شداریی كاری ڕاگه‌یاندن و هه‌واڵنێریی له‌سه‌ر له هه‌ڵبژاردنی ناوچه كوردییه‌كان بكه‌ن.\nبازۆفت شه‌شه‌مین جاری بوو سه‌ردانی عێراق بكات. ئه‌و كاته‌ی ئه‌و گه‌یشته عێراق بیستی كه له سه‌ربازگه‌یه‌كی پارێزگای (حلله) له باشووری به‌غدا ته‌قینه‌وه‌یه‌ك ڕوویداوه. (ته‌قینه‌وه‌كه له 19ی ئه‌یلوولی 1989 ڕوویدا).\nله‌وكاته‌دا گومان هه‌بوو كه عێراق خه‌ریكی دروستكردنی مووشه‌كی بالستیكه و به نهێنی كارگه‌ی چه‌كی كیمیایی پێكهێناوه. هه‌ربۆیه ده‌نگۆ هه‌بوو كه ئه‌و ته‌قینه‌وه‌یه به‌و هۆیه‌وه ڕوویدابێت.\nئه‌و ده‌نگوباسانه سه‌رنجی ڕۆژنامه‌نووسه به‌ریتانییه‌كه‌ی ڕاكێشا كه هه‌رچۆن بووه هه‌واڵی ئه‌و ته‌قینه‌وه‌یه و په‌یوه‌ندی به چه‌كی كۆمه‌ڵكوژه‌وه بدۆزێته‌وه. بازۆفت له ڕێگه‌ی په‌رستارێكی ئافره‌ت به‌ناوی (دافنه پریش) كه خه‌ڵكی به‌ریتانیا بوو له عێراق كاری ده‌كرد دوو جار سه‌ردانی شوێنی ته‌قینه‌وه‌كه‌ی كرد و وێنه‌ی سه‌ربازگه‌كه‌ی گرت و نموونه‌یه‌ك له خۆڵی شوێنی ته‌قینه‌وه‌كه‌یشی له‌گه‌ڵ خۆی هه‌ڵگرت.\nفه‌رزاد بازۆفت له‌كاتێكدا له فڕگه‌ی به‌غدا ده‌یویست بگه‌ڕێته‌وه بۆ به‌ریتانیا ده‌ستگیر كرا و گواسترایه‌وه بۆ به‌ندیخانه‌ی ئه‌بووغرێب و خرایه ژووری تاكه‌كه‌سییه‌وه. ده‌گوترێت ئه‌شكنجه‌ی زۆر دراوه.\nشه‌ش هه‌فته پاش ده‌سگیركردنی له سه‌ره‌تای مانگی تشرینی دووه‌می 1989 بازۆفت له‌سه‌ر شاشه‌ی ته‌له‌فزیۆنی عێراقه‌وه ده‌ركه‌وت و دانای به‌وه‌دانا كه سیخوڕی ئیسرائیل بووه.\nسه‌رئه‌نجام له 10ی ئازاری 1990 له دادگاییه‌كی یه‌ك ڕۆژه‌دا بڕیاری سزای له‌سێداره‌دان بۆ ئه‌و ڕۆژنامه‌نووسه ده‌رچوو. پاش پێنج ڕۆژ له ده‌ركردنی بڕیاره‌كه‌ش سزاكه‌ی به‌سه‌ردا جێبه‌جێ كرا و له به‌ندیخانه‌ی ئه‌بووغرێب له‌سێداره درا.\nژنه‌په‌رستاره‌كه‌ش (دافنه پریش) بڕیاری 15 ساڵ سزای به‌ندیخانه‌ی بۆ ده‌رچوو. به‌ڵام دواتر به‌هوڵ و كۆششی (كینس كانودا)ی سه‌رۆكی زامبیا له سزاكه ڕزگار كرا.\nسه‌ركونسووڵگه‌ری ئه‌وكاتی به‌ریتانیا (ڕابین كابلین) ته‌نیا كه‌سبوو به‌رله‌سێداردان له به‌ندیخانه چاوی به فه‌رزاد بازۆفت بكه‌وێت. ئه‌و ده‌ڵێت: به‌چاوی ئه‌بڵه‌ق و ته‌ماشایه‌كی نیوه‌گیانه‌وه تێیڕوانیم و په‌یامێكی به زاره‌كی و به ئاماژه پێدام كه تا من و هاوكارانم بزانین كه ئه‌و جگه له ڕۆژنامه‌نووسێك هیچیتر نه‌بووه و نییه و هیچ كارێكی تری نه‌كردووه.\nفه‌رزاد بازۆفت ساڵی 1958 له ئێران له‌دایكبووه، ساڵی 1975 له ته‌مه‌نی 17 ساڵییدا ڕووی له به‌ریتانیا كردووه و له‌وێ خوێندنی ته‌واو كردووه، دواتر بووه‌ته ڕۆژنامه‌نووسی سه‌ربه‌خۆ. ساڵی 1989 ڕووی كرده عێراق و دواتر له‌وێ ده‌ستگیر كرا و له 15ی ئازاری 1990 له ته‌مه‌نی 32 ساڵییدا له‌سێداره درا.\nدوای ئه‌وه‌ی فه‌رزاد بازۆفت له‌سێداره درا، كاره‌بده‌ستانی عێراقی ته‌رمی ئه‌ویان خسته ناو سندووقێكه‌وه ڕاده‌ستی نوێنه‌رانی به‌ریتانیایان كرده‌وه تا بیگه‌ننه‌وه ده‌ست كه‌سوكاره‌كه‌ی.\nسه‌رچاوه: سایتی (BBC) فارسی.\nئه‌م بابه‌ته 24077 جار خوێنراوه‌ته‌وه


.. لەكۆبوونەوەی ڕۆژی 7ی حوزەیرانی نێوان بارزانی و زۆرینەی حزب و لایەنەسیاسیەكان بڕیار درا 25ی ئەیلولی ئەمساڵ ڕیفراندۆم ئەنجام بدرێت بۆ سەربەخۆیی هەرێمی كوردستان بەكوردنیشینانی ناوچەكانی دەرەوەی ئیدارەی هەرێمەوە ، بێ گومان پرسی ڕیفراندۆم و سەربەخۆیی كوردستان خەونی هەرە گەورەی كۆن و نوێی نەتەوەییەو ئاواتی بەدیهاتنی هەمووانە ، وەلێ لەدۆخێكی شێواوی وەكـ ئێستای هەرێم كە پارلەمان پەكخراوەو ناكۆكی و دووبەرەكی نێوان لایەنه سیاسیەكان گەیشتۆتە لوتكە باسكردنی جگە لەمەهزەلەیەكی تر هیچ مانایەكـ بۆ ئەم بڕیارو پرسە نەتەوەییە نامێنێتەوە ، چونكە بەبێ ئاشتەوایی و كۆدەنگی و یەكڕیزی نیشتمانی هێندەی تر كەرت و پەرتبوونی لێ ئەكەوێتەوە و قورسایی و سەنگی ئەوتۆی نابێ بۆ دەرەوەش ، سەرباری شپیرزەیی ناوخۆ و كاردانەوە خێراو تووندەكانی هەر یەكـ لە ئەمریكا و ئەڵمانیا و عێراق و ئێران و توركیا پەلكێشی چەند ئەگەرێكمان ئەكاتەوە لەوانە :\n• پێدەچێت بەتێگەیاندن و لێكگەیشتنی نێوان بەغداو هەولێر گەمەیەكی سیاسی و بۆ بەڕیكردنی كات و تێپەڕاندنی بارودۆخی ئێستای كوردستان بێ ، چونكە لەماوەی كەمتر لەمانگێكـ زیاتر لەجارێكـ سەركردایەتی باڵای پارتی و یەكێتی گەیشتونەتە بەغداو لە گەڵ بەرپرسانی جزبی و حكومی دیدارو كۆبوونەوەیان سازكردوە ، بێ گومان پرسی ڕیفراندۆم و سەربەخۆیی و دەوڵەتی كوردی تەوەرێكی سەرەكی سەردانەكان بووە ! واتە ناگونجێ حكومەتی ناوەند پێشوەخت ئاگاداری بڕیارێكی لەم جۆرە نەبێ !\n• ڕەنگە هەر بەجیددی خەمێكی گەورەی ئێستای پارتی و یەكێتی بێ بۆ پاش لەناوچوونی داعش و كۆنترۆڵكردنەوەی شاری موصڵ و دەرووبەری ، چونكە هەمولایەكـ زۆر بەگەرمی باس لە گۆڕانكاری و پێشهاتی تازە ئەكەن دوای نەمانی داعش ، هەر بۆیە سەركردایەتی كورد ئەیەوێ ئەنجامی پرسی ریفراندۆم و دەنگی بەڵێی هاوڵاتیانی كوردستان وەكـ كارتێكی فشار بەكاربهێنێ بۆ قایلكردنی زلهێزانی جیهانی و وەڵاتانی درواسێ !\n• بەحوكمی ئەوەی عێراق بەگشتی و كوردستان بەتایبەتی هەرێمێكی كراوەیە بەڕووی زلهێزانی جیهان و ڕاستەوخۆ لەنزیكەوە ئاگاداری ڕەوتی ڕووداوو گۆڕانكاریەكانی ڕۆژانەی سیاسەتی حزب و لایەنە سیاسیەكانن لە سەرتاسەری عێراقدا ، پێ ئەچێت ئەم پرسە بە بەڵێ و ڕەزامەندی دوورمەودای وەڵاتانی ڕۆژئاوا بووبێ ، وەلێ دەنگدانەوەو ڕەددكردنەوەی بۆ پاراستنی بەرژەوەندیەكان و گەیشتن بێ بەقۆناغێكی نزیكتر لەوادەی ڕاگەیاندن و بڕیاری یەكجارەكی جیابوونەوە لە عێراقی عەرەبی !\n• دیسان بەپشت بەستن بەو حەقیقەتانەی سەرەوە ئەو گومانە ساغدەكاتەوە كە ئەم بڕیارەی بارزانی و سەركردایەتی پارتی و یەكێتی بەئاگاداری وەڵاتانی پەیوەندیدار بووبێ ، ڕەدكردنەوەی خێرای ئەمریكا و ئەڵمانیا و وەڵاتانی تر شەڕی جێكردنەوەو دیاریكردنی جێپەنجەی خۆیان بێ لە عێراق بەگشتی و كوردستان بەتایبەتی ، واتە هەڕەشەو فشاری پشكـ و مانەوەو ئامادەیی هەر یەكـ لەو وەڵاتانەیە بۆ پاش گۆڕانكاریەكانی ناوچە !\n• پاش تێپەڕبوونی نزیكەی سەدەیەكـ لە ڕێككەوتنامەی ( سایكس بیكو ) كە لە نێوان فەرەنسا و بەریتانیا و بە هاوكاری و قایلبوونی ڕوسیا بۆ دابەشكردنی ناوچەكە بەڕێوەچوو ، لەو ساتەوە هەتا ئێستا و لە چەندین و قۆناغ و هەورازی جێاوازی سیاسی و كۆمەڵایەتیدا جارجار پرسی سەرلەنوێ دابەشكردنەوەو جێگۆڕكێ بەسنوورو دەستكاریكردنی نەخشەی سیاسی و ئیداری وەڵاتانی ڕۆژهەڵاتی ناوەڕاست دێتەگۆڕی بەتایبەتی وەڵاتانی عەرەبی و ئیسلامیی ، ڕەنگە لەئێستادا پاش داعش و تارنانی ڕێكخراوە تیرۆریستەكان ئیدی ئەو زەمەنەبێ لەسەر نەخشەیەكی نوێ و بەڕەزامەندی هەموولایەكـ خەونی كەمە نەتەوەو ئاینی و تەنانەت ئاینزاكانیش بێتە دی !


ژاپۆن گۆڕانکاری لە مەرجەکانی پێدانی رەگەزنامەی وڵاتەکەی دەکات\nلەلایەن نەهرۆ محەممەد 23/3/2017\nحکومەتی ژاپۆن ئاسانکاری بۆ هەرکەسێک دەکات، کە داوای مافی مانەوە، یان پەنابەری لەو وڵاتە دەکات\nوڵاتی ژاپۆن، مافی مانەوەی هەمیشەیی و رەگەزنامە دەداتە ئەو هاووڵاتییە عێراقی و سوورییانەی، روو لەو وڵاتە دەکەن.\nوەزارەتی دەرەی ژاپۆن لە بەیاننامەیەکدا بڵاویکردەوە، حکومەتی ژاپۆن ژمارەیەک مەرجی یاسایی داناوە، بەمەبەستی پێدانی مافی مانەوەی هەمیشەیی بە خاوەن پیشە و کەسانی لێهاتوو، کە دەتوانن بەپێی یاسا کارپێکراوەکانی ژاپۆن کار، یاخود مامەڵە بکەن.\nحکومەتی ژاپۆن ئاسانکاری بۆ هەرکەسێک دەکات، کە داوای مافی مانەوە، یان پەنابەری لەو وڵاتە دەکات، بەتایبەتی هاووڵاتیانی عێراقی و سووری، دەتوانن رەگەزنامەی هەمیشەیی ژاپۆنی-ش وەربگرن، بەمەرجی مانەوە و کارکردن بۆ ماوەی یەک ساڵ، بەو مەرجەی هیچ سەرپێچییەکی یاسایی ئەنجامنەدەن.\nحکومەتی ژاپۆن، داواکردنی مافی پەنابەریێتی بۆ بیانییەکان بۆ چەندین بەش دابەشکردووە، لەوانە: ئەزموون، لێهاتوویی، داهێنەری لە یەکێک لە بوارەکانی ژیاندا، یاخود ئەو کەسە لە بواری وەبەرهێنان لە یەکێک لە کۆمپانیاکانی ژاپۆنی کاربکات، یان پشتگیری کارکردنی لە یەکێک لە کۆمپانیا گەورەکانی ژاپۆن هەبێت، یان ئەو کەسانەی توانای وەبەرهێنانیان هەیە، کە بڕەکەی لە 100 هەزار دۆلار کەمتر نەبێت.\nئەمە لەکاتێکدایە یاساکانی پێشووی ژاپۆن جەختیان دەکردەوە لەوەی دەبێت 10 ساڵ بەسەر مانەوەی کەسێک لەو وڵاتەدا تێپەڕبێت، تاوەکو مافی پەنابەری پێبدرێت.\nنیشانەکردن : ژاپۆن , عێراق\n15146 ژمارەی بینین


خەلیل سەرکانی8/4/2018 662 جار بینراوە\nیادەوەری ئەنفالی سێ\nئەمساڵ ٣٢ ساڵ بەسەر کارەساتی ئەنفالدا تێدەپەڕێت. بەندە وەک شایەتحاڵ و پێشمەرگەیەک، ئاگادار لە ڕووداوەکانی ئەو زەمەنە، هاوکات کتێبێکم بەناوی (ئەنفال لە یادەوەری پێشمەرگەیەکدا) نوسیوە، کە باری سەرنجی خۆم و یادەوەریەکانم لەسەر ئەو کارەساتە بەیانکردووە.\nئەو گۆڕانکاریە سیاسیانەی لە دوای جەنگی جیهانی یەکەم ڕوویاندا، چ لە عیراق و ناچەکە و جیهان، کوردستانیشی لێ بێبەش نەبوو. ڕۆڵی دەوڵەتە زلهێزەکان لەناویاندا بەریتانیا، ڕۆڵی بەرچاویان هەبوو لە بەستنەوەی هەرێمی کوردستان بە عیراقەوە. لەو ساتەی ئێمە لە چوارچێوەی عیراقدا دەژین، هەمیشە لەبەر لێشاوی کۆمەڵکوژی و لەناوبردندا بووین وەک دووەم نەتەوە لەعیراق. هەر بۆیە زۆربەی شۆڕشە کاریگەرەکانی کوردستان لەم ناوچەیە دژ بە ئینگلیز و دەوڵەتی عیراق ڕویانداوە.\nئەوەی پەیوەندی بە حوکمڕانی عیراق هەیە، سەرجەم ئەو دەسەڵاتانەی حوکمیان کردوە باوەڕیان بە مافی ڕەوای گەلی کورد نەبووە. هەر بۆیە کورد بە ناچاری، لە چەندین قۆناغی جیاوازی ئەم حکومەتەدا پەنای بۆ ڕاپەڕین و شۆڕش کردن بردووە. هەر ئەمەش وایکردووە کە بەشێک لە دەسەڵاتداران ئەمە بکەنە بیانوی دەستیان و ڕەوایەتیانداوە بە بە کۆمەڵکوژی نەتەوەیی. بەتایبەت هاتنی ڕژێمی داپڵۆسێنەری بەعس و بەتایبەت تر بە هاتنی (صدام حسین) ئەم قۆناغە لە کۆمەڵکوژی هەنگاوی زۆر مەترسیداری بڕی.\nبە هەموو پێوەرە نێودەوڵەتیەکان، ئەوەی بەعس لە هەشتاکانی سەدەی ڕابردوو بەرامبەر بە کورد ئەنجامیدا، دەچێتە چوارچێوەی جینۆساید و کۆمەڵکوژی نەتەوەیی. ئەم جۆرە لەجینۆساید، بەبەرچاوی کۆمەڵگای نێودەوڵەتی و دۆست و دوژمنانی کوردەوە. زۆرترین ماڵوێرانی و زیانی گیانی و ماددی بەدوای خۆیدا هێنا. هەر لە ئەنفالی بارزانیەکان، تا دەگات بە کیمیا بارانی هەڵەبجە و سێوسێنان و قۆناغەکانی ئەنفال، کە بەدەیان و سەدان هەزار کورد تیادا لەناوبران. ئەم تاوانانەی بەعس، گەلی کوردی گەیاند بە ئاستی ئەو گەلانەی جیهان کە زۆرترین تاوانی نەتەوەیی و نەهامەتی گەورەی بەسەردا هاتووە.\nئەوەی جێگای سەرنج و باسی ئێمەیە، ئەوەیە کە دوای نزیکەی (٣٠) سی ساڵ بەسەر تاوانی گەورەی ئەنفال و نزیکەی سەدەیەک حوکمڕانی عیراق، بەڵام تائێستا هیچ یەک لە کابینە و سیستەمەکانی حوکمڕانی عیراق قەرەبووی خەڵک و کەسوکاری قوربانیانی نەداوەتەوە. ئەوەی ئازارەکەی لای خەڵکی کوردستان زیاتر کردووە، لەماوەی حکومڕانی دەسەڵاتی کوردی و دوای ڕاپەڕینەکەی ١٩٩١، بەڵام تا ئێستا قوربانیانی تاوانەکانی بەعس هەست ناکەن کە لە سایەی دەسەڵاتێکی کوردیدا ئەژین. هێشتا ئەم دەسەڵاتەی کە بەرهەمی قوربانیدانی خەڵکی کوردستانە، نەیتوانیوە تەنانەت تاوانبارانی ئەنفال و کیمابارانی کورد دادگایی بکات، بەڵکو هەندێک لەو تاوانبارانە ئێستا لە لوتکەی هەرەمی دەسەڵاتدان. بەشێکی زۆر لە قوربانیەکان لە ئازارێکی دەرونی و بارێکی سەختی ئابوریدا دەژین.\nئەو کارەساتانەی بەسەر گەلی ئێمەدا هاتووە، بەسەر هەر میللەتێکی تر بهاتایە، دەبووە هەوێنی دروستبوونی دەوڵەت و بوژانەوە و یەکگرتنی نەتەوەیی. بەڵام بەداخەوە بۆ ئێمە تەنها خەم و ئازاری لەدوای خۆی بەجێهێشتووە. وەک شایەتحاڵ و ئاگادار لە ڕووداوەکانی ئەو سەدەمە، دەمەوێت چەند خاڵێک بخەمە ڕوو کە بۆچی لە ئەنفالدا، بەتایبەت ئەنفالی گەرمیان زۆرترین زیانی ماددی و مرۆیی لێکەوتەوە؛\n1.\tگەرمیان لەبەری خۆرئاواوە هاوسنورە لەگەڵ ناوچە عەرەب نشینەکان، کە دەوڵەمەندە بە نەوت و سەرچاوە سروشتیەکان، ئەمەش پەیوەندی بە ئابوری عیراقەوە هەیە.\n2.\tگەرمیان لەلایەن سوپای عیراقەوە لە هەموو لایەکەوە ئابڵۆقە درابوو. هێزی پێشمەرگەش توانای پاراستن و بەرگری ناوچەکەی نەبوو، هێزی سەرەکی مەڵبەندی یەک لە دۆڵی جافایەتی و سنوری سەرکردایەتی بوو، کە ماوەی سێ هەفتە لە ڕووبەڕوبونەوەیەکی سەخت و نابەرابەردا بوو. بەسەدان شەهید و برینداری دابوو، پاش ئەوە ناوچەکە لەلایەن سوپای عیراقەوە داگیرکرا و هێزی پێشمەرگە پاشەکشەی کرد بەناو ئیران و لە قەندیل و خۆشناوەتی و ئاغجەلەرەوە تاکو گەشتنەوە گەرمیان. ئەم هێزە زۆر ماندوو بڕستی لێبڕا بوو.\n3.\tبڕیاری هەڵەی بەرپرس و فەرماندەکانی پێشمەرگە، کە لە سنورەکە مابوون، بەڕێگری کردن لە خەڵک تەقاندنی تایەی تراکتۆر و دەستگیرکردنی ئەو خەڵکانەی کە لە هەوڵی خۆ دەبازکردندا بوون. لەڕاستیدا ئەم بڕیارە هەڵەیە بوویە مایەی ئەوەی زۆرترین ژمارەی خەڵکی بێ دیفاع لە ئەنفالی سێدا لەناوچەی گەرمیان بێ سەروشوێن بوون.


حوسێن عوسمانی دوای ٨ ساڵ مافی مرەخەسی پێدرا\n13:43 - 4 October 2021\nهەنگاو: بەندکراوێکی سیاسی خەڵکی مەهاباد کە ماوەی هەشت ساڵ بوو بێ مافی مرەخەسی لە بەندیخانەکانی ئورمیە و مەهاباد ڕاگیرابوو، بۆ یەکەمجار مافی مرەخەسی پێدرا.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، ڕۆژی شەممە ١٠ی ڕەزبەری ٢٧٢١ (٢ی ئۆکتۆبری ٢٠٢١)، حوسێن عوسمانی، بەندکراوی سیاسی ٦٠ ساڵە و خەڵکی مەهاباد، دوای هەشت ساڵ بەندکران بە دانانی بارمتەی یەک میلیارد تمەنی و بە شێوەی کاتی مافی مرەخەسی پیدرا.\nئەم بەندکراوە کوردە کە ئێستا ماوەی سزای ٣٠ ساڵ بەندکرانەکەی لە بەندیخانەی ناوەندیی ئورمیە تێپەڕ دەکات، لەماوەی ٨ ساڵی ڕابردوودا سەرباری بەساڵاچویی و هەبوونی چەندین نەخۆشی، بەردەوام لەلایەن ئیدارەی ئیتلاعاتەوە ڕێگیری لەوە کراوە کە لەمافی مرەخەسی کەڵک وەربگرێت.\nحوسێن عوسمانی ڕۆژی دووشەممە ١٢ی ڕەشەممەی ٢٧١٣ (٣ی مارسی ٢٠١٤) لەلایەن هێزەکانی ئیدارەی ئیتلاعات دەستبەسەر و مانگی ڕەشەممەی ٢٧١٤ (مارسی ٢٠١٥) لەلایەن لقی یەکی دادگای شۆرشی مەهابادەوە لەگەڵ دوو کەسی دیکە و لە دۆسیەیەکی هاوبەشدا بە ناوەکانی سابیر شێخ عەبدوڵڵا و دیاکۆ ڕەسووڵ زادە حوکمی سێدارە لە پێش چاوی خەڵکیان بەسەردا سەپێندراوە. ئەو هاووڵاتیانە بە تۆمەتی ئەنجامی تەقینەوە لە ساڵی ١٣٨٩ و ئەندامەتی لە کۆمەڵە ئەو حوکمەیان بەسەردا سەپا.\nحوکمی سێدارەی حوسەین عوسمانی لە مانگی بەفرانباری ٢٧١٦ (ژانویەی ٢٠١٧) لەلایەن دیوان باڵای وڵات هەڵوەشێندرایەوە و سزاکەی بۆ ١٥ ساڵ کەم کرایەوە. بەڵام دواتر و لە مانگی خەرمانانی ٢٧١٩ (سپتامبر ٢٠١٩) لەلایەن دادگای شۆڕشی مەهابادەوە سزاکەی بۆ ٣٠ ساڵ بەندکران زیاد کرا.\nسابیر شێخ عەبدوڵلا و دیاکۆ ڕەسووڵ زاده دواتر و ڕۆژی سێشەممە ٢٤ی پووشپەڕی ٢٧٢٠ (١٤ی جولای ٢٠٢٠) لە بەندیخانەی ناوەندیی ئورمیە لەسێدارە دران و هەتا ئێستا تەرمەکانیان ڕادەستی بنەماڵەکانیان نەکراوەتەوە.\nحوسێن عوسمانی، بەندکراوی تەمەن ٦٠ ساڵ و خەڵکی مەهاباد کە سزای ٣٠ ساڵ بەندکرانی بە سەردا سەپاوە، دوای ٨ ساڵ بەندکران و بە دانانی بارمتەی یەک میلیارد تمەنی بە شێوەی کاتی مافی مرەخەسی پێدرا. pic.twitter.com/OkBHocmoXS\n— Hengaw Human Rights Organization (@HengawO) October 4, 2021


یه‌كێتی كورسی سێهه‌م به‌مافی خۆی ده‌زانێت له‌نه‌ینه‌وا PUKmedia یەکێتیی نیشتمانیی کوردستان\nکوردستان 12:16 PM - 2021-12-02\nداوی به‌ده‌ستهێنانه‌وه‌ی كورسی دووه‌م له سنوری پارێزگای نه‌ینه‌وا بۆ یه‌كێتیی نیشتیمانیی كوردستان له هه‌ڵبژاردنی10/10، له‌كاتی ئێستا كار بۆ به‌ده‌ستهێنانه‌وه كورسی سێیه‌م ده‌كه‌ن، كارگێری مه‌ڵبه‌ندی موسڵیش رایده‌گه‌یه‌نێت ئه‌وان بۆ ئه‌و كورسیه سكاڵا له دادگای فیدراڵ تۆمارده‌كه‌ن.\nغه‌یاس سورچی كارگێڕی مه‌ڵبه‌ندی موسڵی یه‌كێتیی نیشتیمانیی كوردستان به PUKmedia ی رایگه‌یاند: دوای به‌ده‌سهێنانه‌وه‌ی كورسی دووه‌می یه‌كێتیی نیشتیمانیی كوردستان له هه‌ڵبژاردنی 10/10ی نوێنه‌ران له سنوری پارێزگای نه‌ینه‌وا، له‌كاتی ئێستا كار بۆ به‌ده‌ستهێنانی كورسی سێیه‌م ده‌كه‌ین، چونكه ئیستحقاقی ئێمه له‌و پارێزگایه 3كورسیه.\nوتیشی: كاندیدی سێیه‌می ئێمه به‌ناوی عه‌زیزه عه‌بدولعه‌زیز له‌سنووری قه‌زای ته‌لعفه‌ر زۆرترین ده‌نگی به‌ده‌ستهێنابوو، به‌ڵام به‌هۆی ئه‌نجامدانی ساخته‌كاری و فشاری ناوخۆو نێوده‌وڵه‌تی كاندیده‌كه‌ی ئێمه ده‌رنه‌چوو، بۆیه بۆ به‌ده‌ستهێنانه‌وه‌ی ئه‌و كورسیه‌ش له‌دادگای فیدراڵ سكاڵا تۆمار ده‌كه‌ین.\nكارگێڕه‌كه‌ی مه‌ڵبه‌ندی موسڵ ئاماژه‌ی به‌وه‌شكرد: له‌سه‌رجه‌م هه‌ڵبژاردنه‌كانی رابردووی ئه‌نجومه‌نی نوێنه‌ران یه‌كێتی له‌سنوه‌ی پارێزگای نه‌ینه‌وا دوو كورسی كه‌متری به‌ده‌ست نه‌هێناوه، جگه له‌هه‌ڵبژاردنی ساڵی 2018 نه‌بێت، ئه‌ویش به‌هۆی ئاواره‌بوونی خه‌ڵكه‌كه‌ی یه‌ك كورسیمان به‌ده‌ستهێنا، به‌ڵام ئێستا جه‌ماوه‌ری یه‌كێتی به‌ره‌و زیادبوون ده‌چێت، بۆیه بۆ ئه‌م هه‌ڵبژاردنه شایسته‌ی 3 كورسی بووین.


ئەزمونی ڕۆژئاوا، لەبەردەم داگیرکاری\nداگیرکردنی رۆژئاوا ھەربەتەنھا داگیرکردنی رووبەری رۆژئاوا وگۆرینی دیمۆگرافیاکەیی وتاڵانکاری ورێرانکاری وقەسابخانانەیەکی بێویژدانانە نیە، بەڵکو ھەرەشەیەکی پیلانگێڕی فراوانە، بۆ رێگریکردن لە خەونی کورد بۆ گەیشتن بە مافە ڕەواکانی. سەدان ساڵە بەبیانوی جیاواز پەلێکشی دەیان وسەدان جەنگی نا بەرانبەر کراوە، بە ڕەوای نەبیندراوە بپرژێتە سەرئەوەی وەک هەر نەتەوەیەکیتر مومارەسەی مافەکانی بکات ھەمیشە بەکارھێنراوە وەک جەنگاوەر بۆ بەلاداخستنی ململانێ جیھانیەکان لەدوای ئەوەش لەکاتی ھەوڵدان بۆبەدەستھێنانی مافەکانی بەھەموو توانایەکیان ئەوەندەی پێیان کرابێت درێخیان نەکردووە لە چەوساندنەوە وداگیرکردنی خاکەکەی بەھۆی ھێزێکی سەربازی ئۆرگانیزەکراوی عەقائیدی کەلەژێر فەرمانی خوێنمژێکدان ئاراستە دەکرێن. ئەوەی ئەنجامی دەدەن وەک فەرمانی دینی! جێ بەجێی دەکەن، بێ ئەوەی بۆ هیچ بەهیەکی ئینسانی و ئاشتیەکی دینی و کۆمەڵایەتی بگەڕێنەوە.\nلەماوەی سەد ساڵی رابردوو ھیچ کاتێک بەقەد ئەم ساتەوەختە گەلی کورد نەکەوتۆتە نێوان بەرداشی وڵاتانی ئیقلیمی ئەگەرچی بەشێکی گەورەی ئەمەی روودەدات زادەی ھەڵە ستراتیژیەکانی گەلی کورد خۆیەتی، چونکە لەھەر پارچەیەکی کوردستان پریشکی ئاگر ھەبێت گەرمیەکەی پارچەکانی تری سوتاندوە لەدوای ئەو ھەموو ئاڵانگاریانەی توشی گەلی کورد دەبێت. دوژمنەکانی بەردەوام ھەوڵدەدەن قەوارەکەی بچوکبرێتەوە بۆ ناوچەیەکی بەرتەسکی بێ کاریگەر لەناوخۆیی کوردستانیش جۆرێک لەلێکترازان ودردۆنگی ھەیە لەنێوان ھێزە سیاسیەکان کەلە کۆتایی ھەموو ناکۆکیەکان بەسودی داگیرکەران کۆتای هاتوە.\nرۆژئاوا نمونەیەکی جوانی خۆبەرێوبەری تازەپێگەیشتووی پڕھیوای گەلی کوردە. نمونەیەک، کە ھەموو ئایدیا ورەنگ وپێکھاتەکان سیمای پێکەوژیان وئیدارەدانی ھاوبەش نمایش دەکەن لەسەر ئەساسی ھاوڵاتی بوون لەدوای سەرکەوتنە مێژوویەکانیان جۆرێک دیفاکتۆی لە ئەرزی واقیع چەسپاندووە وایکردوە سیماکانی گەلێکی زیندووی خاوەن توانایەکی گەورە دەربکەوێت چونکە بەسەرنجدان بەم ماوە کورتە ھەنگاوەکانیان ئەوەندە گەورە وسیستەماتیک بووە ترسێکی گەورەی خستۆتە دڵی ھەموو ئەوانەی بەدرێژایی مێژوو ھەوڵی سرینەوە و دژایەتی کورد وکوردستانیان داوە نایانەوێت ببینن ئێستا رۆژئاوا چەندە تینوی ئەوەیە دۆستایەتی لەگەڵ کورد و شێوازە بەرێبەریە پەرەپێ بدەن نایەوێت باوەر بەوەبھێنن، کەدەنگی کورد بۆتە بەشێک لەدەنگی ئازادیخوازان وکاربەدەستانی ئەمریکا وئەوروپا. دەیانەوێت کورد بەردەوام لەشەر بێت بۆئەوەت نەپرژێتە سەرژیان وبنیاتنانی پێکەوەکارکردن، تائەمرۆش ھیچ کاتێک نەیانویستووە جوگرافیایەک ھەبێت کورد تێیدا ھێزی خۆی تیایدا نیشان بدات کە ئەگەر دەرفەتی بۆ برەخسێت زۆرباش دەتوانێت ئیدارەی خۆیی وگەلانی تریش بدات نایانەوێت باوەر بەوەبھێنن سنورە دەستکردەکانی سایکیس بیکۆ بەخوێن سراونەتەوە لەو ساتەوەختەی ناتوانن ئەو باوەرە بەجیھان بھێنن، کە کورد تیرۆرستە وپێویستە درێژە بە پشتگوێ خستنی داواکاریەکانی بدەن و مافی یەکسانی گەلانی لێ بسێنرێتەوە ئەمجارە بە زەبری ھێز وبەدەیان گروپی تیرۆرستی ھەوڵی داگیرکردنی خاکەکەی دەدەن.\nئەمەی روودەدات بەتەنیا بەرانبەر رۆژئاوا نیە، بەڵکو پەیوەندیەکی ھارمۆنی ولێکدانەبراوە لەنێوان ھەرچوارپارچەی کوردستان ئەوەی روودەدات ھەنگاوێک نیە، بۆ داگیرکاری بەڵکو ھەزاران ھەنگاوە بۆ دورخستنەوەی کورد لەجیھانی دەرەوە لەگۆڕنانی ئەو خەونەیە خەریکە سیماکانی دەوڵەتداری لە رۆژئاوا چرۆ دەکات. ئەمەش سودی دەوڵەتێکی وەک تورکیا نیە، بەردەوام خەونی گەرانەوەی کەمالیەت وعوسمانیەت چاوی بریوەتە خاکی دراوسێکانی بۆئەم مەبەستە گڵاوەی کوردستان وەک نێچیرێکی باش سەیردەکات ئەگەر رۆژئاوا داگیربکرێت لەپەنا ئەوەی گەورەترین کارەساتی مرۆیی داعش ئاسا چەندبارە دەبێتەوە لەپەنای ئەوەش کوردستان سەدان ھەنگاوی تر دوادەکەوێت لەگەیشتن بەئامانجەکانی ئەگەر تورکیا گەیشتە قامیشلی وکۆبانێ واتە ھەولێر وسلیمانی واتە سنە وکرماشان واتە دیاربەکر و وان ھەموویان بوونەتە قوربانی دەستی کەسێک کە تینووی خوێنە وئەوھەموو خواستەی بۆخوێن ڕشتن جیھانی سەرسام کردوە.\nئەوەی جێگای دڵخۆشیە ئێستا پشتیوانەکانی کورد ھەست دەکەن بەشێکی گەورەی ئەم کێشە مێژوویانەی لە رۆژھەڵاتی ناوەراست روودەدات ھۆکارەکەی ئەو ھەموو حەزی داگیرکاریەیە، کەلەسەر خاکی کوردان کراوە بۆئەمەش ھەموو رێگاکانی تاڵانکاری وسرینەوە ووێرانکاری گراوەتە بەر بۆیە پێویستە ئەم ساتەوەختە وەک کاتێکی زۆر ترسناک مامەڵەی لەگەڵ بکرێت ھەموو ھێزەسیاسیەکان ھەوڵی پشتیوانی بۆ کوردانی رۆژئاوا بدەن. ھەرچی کرابێت و لەدەستیان بێت بیکەن بۆئەوەی ئەو ئیدارەیە لەبارنەبرێت واز لە ناکۆکیە ناوخۆیەکان بھێنین ئەم فەترە زەمەنیە وەک ھەڵوێستەیەک بێت بۆ پارێزگاری لەخەتی ستراتیژی کوردستان.


بؤ سه روه ری قورئانی پیرؤز به جل وبه رگی خوینینه وه بگه رییته وه بؤ لای په روه ردگارت – بنیان جهاد علیه دین سکولاریسم و مذاهب مختلف آن\nفـــزتــم ورب الکـعـبــــة\nزؤر خؤشه له ژیر ئالآی گه راندنه وه ی شه ریعه ت و بؤ سه روه ری قورئانی پیرؤز به جل وبه رگی خوینینه وه بگه رییته وه بؤ لای په روه ردگارت و له وئ پرسیارت لئ بکه ن ئایا له به رانبه ری کيدا جه نگت ده کرد؟!\nتؤش له وه لآمدا بلییت:\nبه رانیه ر ئه مریکای کافرو ئيزیدی شه یطان په رست و عه لمانیه مورته ده به کریگیراوه کانی دوژمنی ئاینی ئيسلام دا جه نگم ده کردو ئامانجم ئه وه بو قورئان و سونه ت حوکمی خاك و ولآتم بکات و «ریگا خوش که ری عیباده تی الله له ریگایی به دیهینانی اطعمهم من جوع و آمنهم من خوف» بم.\n(فـــزتــم ورب الکـعـبــــة)


ئەو كراس سورە منم - بنکەی روناکبیریی گەلاوێژ :: Gelawej\nئەو كراس سورە منم\nهەمەڕەنگ Aug 2, 2017\nمن نەهاتووم بۆ لای تۆ، تا قسەم بۆ بكەیت، هاتووم قسەت بۆ بكەم، دەردێكم هەیە و بە دوای دەرماندا دەگەڕێم، با من لە نوكەوە هەموویت بۆ بگێڕمەوە، ئینجا تۆ قسە بكە، هێشتا هیچم نەوتووە، تۆ كەوتوویتە پرسیار كردن.\nپێنج رۆژە بە دوای چارەسەردا لە دەرگای مەلا و مامۆستا و پیرێژنانم داوە، لە ناو كتێبەكان گەڕاوم، پەنام بردووە بۆ نووشتەی مامە شێخ، جگە لە قسەی بێ ئەنجام و نزای گیرنەبوو هیچی تریان لێ سەوز نەبوو، برینەكەم هەر وەك خۆیەتی، وەك پزیشكەكانی تر چاویلكەكەت مەهێنەرە سەر باریكی لوتت و مەكەوەرە پڕكردنەوەی ڕەچەتە، تۆ پزیشكی دەروونیت، بەڵام مەرج نییە من شێت بم، لێ خەریكە شێتم ئەكەن، منێك سەرم بچێت نوێژم ناچێت، خەریكە ئەمكەن بە نێرباز، یەكێك ئەڵێ ئیمانت لاوازە، یەكێك ئەڵێ بەهێزی ئیمانت سەری لێ شێواندووی.\nنا پێم مەڵێ گوێ لە كەس مەگرە، گوێ داناخرێت، گرفتی گوێ لەوەدایە ئەبێ كراوە بێت، وەك چاو نییە دایبخەی، وەك دەم نییە بەكاری نەهێنی، ناتوانی گوێی خۆت كەڕ بكەی، هەر چۆن دەستیشی پێوە بگریت دەنگ هەر دێت، فزوڵیەتی ئینسان وا ئەكات هەرگیز بە تەواوەتی نەتوانی بیگریت.\nمن شەش شەوە لەسەر یەك، یەك جۆر خەو ئەبینم، یەك خەو بە كەمێك گۆڕانكاریەوە، كابرایەكی نابووتە و هەر شەوەی بە جۆرێك پێ لەسەر داواكاریەكەی دائەگرێت، شەش شەوە لەسەر یەك دێتەوە سەر سەرم و داوای وەڵامم لێ ئەكات، شەوی ڕابردوو دوا مۆڵەتی دامێ، بەڵێ ئەبێ ئەم شەو وەڵامی لێبگێڕمەوە.\nپێرێ هانام بۆ مامۆستایەكی گوایە خوێنەوار برد، لە ناو كتێبخانەكەیدا وەك چۆلەكەیەك وا بوو بەسەر دارتوویەكی سەد ساڵەوە، كتێبی جولەكەیەكی كافری بۆ هێنام، ئەیوت دەرمانی تۆ لای ئەوە، فرۆیدی ناو بوو، ناوە ناقۆڵاكەیم بیر ناچێتەوه. برا من پیاوێكی ئیماندار و لە خواترسم، سەرم بچێت نوێژم ناچێت، ئەو مامۆستایە گوایە چەند ساڵ زانستی خوێندووە، خۆ پێغەمبەری نازدارمان دژی زانست نەبووە، بە دوای زانستدا خەڵكی ناردووە بۆ ئەو پەڕی دنیا، بەس ئەو نەفامە قسەی گوناح و كوفری كردووە، ئەوە كەی زانستە بڵێت منداڵ كە دایكی خۆی ڕووت ئەكاتەوە زەوقی هەڵئەستێت، من ئەو قسانەم ناوێت و خۆم گوناهبار ناكەم، تۆ دكتۆری و بەم رۆژگارە خەڵك هانات بۆ ئەهێنێت، هانام بە دەمت لەو قسانە بۆ من مەكە!\nمن نازانم لە دەرمانەكانی تۆیا شتی وا هەیە یان نا، نازانم پێشتر كەسێكت چارەسەر كردووە شەش شەو لەسەر یەك هەمان خەو ببینێت؟ با من هەموویت بۆ بگێڕمەوە، ئەو كات چارەسەرەكەیم پێ بڵێ، تا هەمووی نەبیستیت نازانیت من چ دەردێكم توش بووە، چ بەڵایەك یەخەی گرتووم و لێم نابێتەوە.\nبەزمەكە لەم شەممەیەوە دەستی پێكرد، بیرمە ئێوارە بێ ئەوەی هیچ كێشەیەكم هەبێت لە ناو ماڵ و منداڵی خۆما دانیشتبووم، كارەبا بڕا و ناچار خەوتین، ئای ئەو كارەبا نەفرەتییە ئەگەر نەبڕایە و وا زوو نەخەوتمایە، ڕەنگە ئەو خەوەم نەبینیاییە، بریا ژانە سكم هەبووایە و خەوم لێ نەكەوتایە، كاشكا سی و دوو ددانەم بئێشایە و خەو نەچوایەتە چاوم.\nلە خەوما لە بیرێكدا بووم، ئاو تا كەلەكەم هاتبوو، بەسەر بیرەكەوە كابرایەكی كەڵەگەتی بەخۆ بە حەبلێكی ئەستوورەوە وەستا بوو، وامزانی حەبلەكەم بۆ شۆڕئەكاتەوە و رامەكێشێتە سەرەوە، خوایه گیان تۆبە، كابرا داوای هاوسەرگیری لێ كردم، ئاخر من پیاوم چۆن ئەبێ ئەوە بكەم، ژنم هەیە و منداڵم هەیە و خەڵك ئەمناسێت.\nبۆ نوێژی بەیانی خەبەرم بووە و سەد جار شوكری خوام كرد خەون بوو، ڕووم نەهات بۆ كەسی بگێڕمەوە، تەنانەت لە ژنەكەشمم شاردەوە، ژن وایە ئەڵێ ئەبێ بخەویتەوە و چینێكی تێهەڵبدەی، ژنەكەم لەو جۆرانەیە خۆی لە خەوەكانیشما هەڵئەقورتێنێت، وەك ئەو كابرایەی لە خەویا ژنی دووهەمی هێنا بوو، بۆ نەگبەتی خەوەكەی گێڕابووەوە، ژنەكەی پێنج حەپ ڤالیۆمی دەرخوارد دابوو، تاكو بخەوێتەوە و تەڵاقی بدات. رۆژێكی ناخۆشم تێپەڕاند، هەر پێنج فەرزەكە لەسەر بەرماڵ دوعام كرد، خوا بەخێری بگێڕێت و كارەساتێكم بەسەر نەیات.\nشەوی دووهەم، كابرای چارەگران بە هەمان شێوە هاتەوە سەر بیرەكە، وتی (ها بیرت لە داواكاریەكەم كردەوە؟) جلێكی ڕەشی لەبەردا بوو، من لە خوارەوە تەماشام ئەكرد، باڵای زۆر بەرز دەرئەكەوت، تۆ دكتۆری نابێ هیچت لێ بشارمەوە، دەنا ڕووی ئەوەم نەئەبوو بڵێم بیرم لە دەعباكەی ئەكردەوە، خۆت تێ بگە با من نەچمە وردەكارییەوە. من چی لەم كابرا كەڵەگەتە بكەم! هیچ قسەم بۆ نە ئەكرا.\nڕۆژبووەوە و دنیا بەسەر كۆڵمەوە بوو، پێش نوێژی نیوەرۆ رۆیشتم بۆ مزگەوت، هێشتا نیو كاتژمێری بۆ بانگ مابوو، مامۆستا لەبەردەم پەنجەرە گەورەكەدا قورئانی پیرۆزی ئەخوێند، نەخوازەڵا خۆ پێی نابڕم. بە بێ دەنگی لە لایەوە دانیشتم، تاكو خۆی هەستی پێ كردم و كۆتایی پێ هێنا.\nمامۆستا مەلا جەلال ئەڵاوێردی، پیاوێكی عاقڵ و دنیا دیدەیە، ئەزانم تۆش ناوبانگیت بیستووە، زمان شیرین و بە گفت و لفتە، شارەزای كەلامی خوا و پێغەمبەر و هەموو ئەسحابەكانە، كەمێك قورئانی پیرۆزی بەسەردا خوێندم و دوعای بەخێری بۆ كردم و ئامۆژگاری كردم، قسەكانی شەكر بوون شەكر، وتی مەترسە، خەو شتێك نییە لێی بترسیت، باری تەعالا خەو ئەكات بە وەسیلەیەك تاكو پیاوچاكان تاقی بكاتەوە، هەر چۆن حەزرەتی ئیبراهیمی بە سەربڕینی حەزرەتی ئیسماعیل تاقی كردەوە، خوا عەلیم و عالیمە بە هەموو شتێك، بەقەدەر مسقاڵەزەڕەیەك شت ڕوو بدات حیكمەتێكی تیایە، پێشتر هێنایە خەونی یوسفی نازدار تاكو بزانێت براكانی ئەیكەنە بیركەوە، خوا هەر خۆی كاروانێكی لە میسڕەوە بۆ نارد. مەترسە كوڕم مەترسە، ئیمانت قایمتر بكە و تاعەت و نوێژەكانت زیاتر بكە، ڕەحمەت هەزار دەرگای هەیە، باری تەعالا خەونی بۆ حەسانەوەی ئێمە دروستكردووە «وجعلنا نومكم سباتا*»، مەترسە و ئیمات بە خوا قایم بێت.\nقسە شیرینەكانی مامۆستا مەلا جەلال ئارامی كردمەوە، ئێوارە دوای نوێژی خەوتنان لەسەر بەرماڵەكە بە تەزبیحە سەد و یەكدەنكییەكەم كەوتمە لا الە الا للە و شوكرانبژێری، هەر لەسەر بەرماڵەكە خەوم لێكەوت. بەڵێ دكتۆر گیان لەسەر بەرماڵی پیرۆز خەوم لێ كەوت، كەچی كابرا هەر هاتەوە، پێی وتم ڕازی بیت باشترە لەوەی لەم بیرەدا بمریت.\nبۆ ئەوەی بەراوردی بكەم بە لاشە كەڵەگەتەكەی كابرا، سەیرێكی بەدەنی خۆمم كرد، پێم سەیر بوو، كراسێكی سوری تێرم لەبەردا بوو، دوو شەوەكەی پێشوو سەرنجم نەدابووە جلەكانم، بۆ یەكەمین جار كراسی سورم لەبەری خۆما بینی، من هەر حەزم لە ڕەش و ڕەساسی و قاوەیی و ئەو ڕەنگانەیە، ڕەنگە ئەم كراسە سورە بۆ ئەوە بێت ڕەگەزی خۆمم لێ بگۆرێت و ڕازی بم بە داواكارییەكە، من بە جلی سور و ئەو بە ڕەنگی ڕەشەوە، من لە بیرەكەدا كەوتبوومە كەروێشكە سەما و ئەوەندەی دیكە لاشەم بچوك ببووەوە، ئەویش بەسەر سەرمەوە وەك دێو كەڵەگەت و بە خۆ بوو، سیامایەكی پیاوانەی ڕەقی هەیە.\nخەبەرم بووەوە لە عارەقەیا شەڵاڵ ببووم، ڕەنگم سپی هەڵگەڕابوو، ژنەكەم خۆی پەشۆكان و كەوتە كەشفكردنی نەخۆشیەكەم: سەرمات بووە، تات لێهاتووە، ئەوەتا ناوچەوانت ئەسوتێت، كەوتوویتە حاڵی جاو. وتم ژنەكە نەخۆش نیم، لێمگەرێ شتێكی ترە. (شتێكی ترە) تا و زەردهەڵگەڕانەكەمی بیر بردەوە، ئەبوو راستەوخۆ پێی بڵێم، ئیتر هیچ رێگایەك نەبوو بۆ شاردنەوەی، ئەو شتەی تر چییە؟ ئەگەر پێم نەوتایە هەزار و یەك غایەتی ئەكرد. چیرۆكی هەر سێ شەوەكەم بۆ گێڕایەوە، ئوقرەی لێ بڕا، بە ناو ماڵەكەدا هاتوچۆی بوو، هێندەم زانی عەباكەی دا بەسەریا و فڕكەی كرد. دوای قەدەرێ هاتەوە و پێشنیاری مەلای كرد. وتم رۆیشتووم. پێشنیاری كرد بچم بۆ زیارەتی مەرقەدی شێخ. وتم ناچم. وتی بەدرییە خانی كچی عەبەی كەناس بەناوبانگە، هەرچی خەوێك ببینی ئەزانێ چییە، خەوزانێكی عەجایبە. وتم ڕووم نایات. خۆی بۆی دەرچووەوە، چاوەڕوان بووم تەفسیرێكم بۆ بهێنێتەوە، كەچی ناونیشانی مامۆستایەكی بۆ هێنام، نا ناوەكەیت پێ ناڵێم، ئەگەر ناوەكەی بڵێم ئەیناسیتەوە، وتی ئەم كابرایە دەرس بە مامۆستاكان ئەڵێتەوە، مامۆستای مامۆستاكانە، ئەڵێن لەو شتانە ئەزانێت.\nمامۆستا بە حیساب خوێندەوارە و هەڵا هەڵا یەك هۆدە كتێب و وەرقەی هەیە، من چووزانم كتێبەكانی شتی گوناح و كوفری تیا نووسراوە، دووربێت لە رووی تۆ خەوەكەی بەستەوە بە مەسەلەی نێربازیەوە، توخوا دكتۆر تۆ بۆ خوا حوكمده، من لە ڕێزەی ئەوەیام ئەو تۆمەتەم بخرێتە پاڵ! پێم وت مامۆستا من كەسێكی ئیماندارم، باوەڕم بە خوای بێ جێ و مەكانە، باوەڕم بە قیامەت و ئاگرە سورەی جەهەنم هەیە، من بەخەیاڵیش بیر لە شتی وا ناكەمەوە، خوای گەورە ئاگای لە ترپەی دڵمانە، چۆن لە فەرمایشت و كەلامە پیرۆزەكانی دەرەچم! كەچی مامۆستا پێم پێكەنی.\nئێستا كە ئەو قسانەی ئەوت بۆ ئەگێڕمەوە مووچوڕك بە گیانما دێت، بەس تۆ دكتۆریت و ئەڵێن نابێت هیچ لە دكتۆر بشاریتەوە. ئەو كافرە ئەیوت وەلیدی كوڕی یەزید نێرباز بووە، هاروونە رەشید خۆی حەزی لێ نەبووە، بەس كوڕەكەی پارێزی نەكردووە، ئەبونەواس هەر بەدوای منداڵی كوڕدا گەڕاوە، ئەیوت تۆ چیت خۆت لێ كردووم بە ئەولیا، فیردەوسی بەو عەزەمەتەوە، فیردەوسیەك شانامەی نووسیوە، بە سەر هەتیوێكی توركەوە كوژراوە.\nخەریك بوو باوەڕم پێی ئەكرد، كەچی وتی ئەو شاعیرەی خۆشمان وا بووە، ئا وتی ئەوەی لەگەڵ نالیا بووە، پێی ئەڵێن كوردی، نازانم خۆی ناوی چییە، وای وت ئینجا زانیم هەموو شتەكانی درۆیە، كەی لە ناو كوردا شتی وا هەبووه؟ دكتۆر گیان ئەمانە خوی هەموومان خراپ ئەكەن، ئەو رابردووە پڕ حەیا و حورمەتەمان هەیە، بە دەستی دوو بەدفەساڵی وا ئەیشێوێنین، خۆ من هەموو كورد ناناسم، بەس ئەزانم شتی وا لە كورد چاوەڕێ ناكرێ، پشتێكم بە ئیمانەكەم و هەستی نەتەوایەتیم قایمبوو، دەنا ئەیكردم بە كافر و بە دوژمنی نەتەوەكەم.\nدكتۆر گیان با درێژدادڕی نەكەم، كابرای كەڵەگەت شەوی چوارەم هاتەوه، ناونیشانی كەسێكی پێدام، زارم هەڵنەهات پێی بڵێم بۆ ئەمنێری بۆ لای ئەم كابرایە، پارچەكاغەزێكی بۆ فرێدامە خوارەوە و وتی ناونیشانەكەی لەویا نووسراوە، برا ئەزانم جێی باوەڕ نییه، خوا عەلیمە درۆ ناكەم، بەیانی خەبەرم بووەوە پارچە كاغەزەكە لە مشتما بوو.\nناونیشانی كەسێكی لەسەر بوو، سۆراخم كرد، وتیان چیرۆكنووسە، وەك مامۆستاكە هاتە پێش چاوم، زانیم ئەویش لەو جۆرە قسانەم بۆ ئەكات و پێی گوناهبار ئەبم، هەر چەندە ترسێكی زۆریشم هەبوو، كەچی هەر نەڕۆیشتم. ئەم شەو كابرا بۆ جاری شەشەم هاتەوە و دوا ئاگادار كردنەوەی دامێ، سێوێك بە دەستیەوە بوو، وتی: بەس سبەی شەوت ماوە، بەڵێ ئەم شەو كە ئەخەوم ئەبێ بە رازیبوون و نەبوون وەڵامم پێ بێت، كابرا پێی وتم ڕازیبە و لەم بیرە خۆت ڕزگار بكە، سبەی شەو دێمەوە ئەگەر وەڵامەكەت دڵخۆشكەر بێت، ئیتر ڕۆژی دوای ئەوە ئەكەویتە پشووەوە، سەرانسەری رۆژەكە بە ئیسراحەت ئەخەویت و ئەحەوێیتەوە.\nئەو رۆژەی كە نە رۆشتم بۆ لای كابرای ناونیشانەكه، چوومە ناو بازاڕ، لە كتێبفرۆشەكانی بەردەركی سەرا، خەونامەی كوردی و خەونامەی ئیبن سیرین و كتێبەكەی ئەو كابرا فاسیقەشم كڕی، بەس نەمخوێندەوە، بە پێی لێكدانەوەكەی ئیبن سیرین دەرچوونە دەرەوە لە بیرەكە ڕزگار بوونە، واتە ئەبوو بە داواكەی كابرا ڕازی بم، جابری مەغریبیش ئەڵێ ئەگەر لە بیرەكەدا بمێنیتەوە ئەكەویتە ناو فێڵ و تەڵەوە، ئەمانە دەیان سەدە بەر لە ئێستا پێشنیار بۆ من ئەكەن لەگەڵ پیاوێكدا هاوسەرگیری بكەم، بەس نەمزانی لێكدانەوەكەی بەدرییە خانی كچی عەبەی كەناس چیبوو، لە ژنەكەمم نەپرسییەوە، نا لێی ناپرسمەوە.\nبیرم لە سێوەكەی دەستی كابرای ڕەزاگران كردەوە، بە پێی هەردوو خەونامەكە ئەبوو قەپی لە سێوەكە بدایە، بەڵام بیرمە ئەو هەر بە دەستێوە بوو، ڕەنگە هێنابێتی تا منی پێ رابكێشێتە دەرەوە، بۆ ساتێك بیرم چوو بۆ لای سێوەكەی حەوا، دوای هەزار جار ئەستغفیرللەم كرد.\nشەوەكەی نە خەوتم، وەك ئەوەی بمەوێت جادووەكەی بەتاڵ بكەمەوە، تا نوێژی بەیانی هەشت جار دەم و چاوم شۆرد و سێ كوپ قاوەم خواردەوه، پێش خۆرهەڵاتن چیتر خۆم بۆ ڕانەگیرا، بە دانیشتنەوە خەوم لێكەوت، بانگی عەسر خەبەرم بووەوە، ژنەكەم سەرینی خستبووە ژێر سەرم و بەتانیەكی پیادا دابووم، ئەمە بە كاری ئەو ناچێت، ئەگەر رۆژێكی تربوایە بە پیاكێشان خەبەری دەكردمەوە، بەتانیەكەم لە خۆمكردەوە و پاڵێكم بەسەرینەكەوە نا، سێ نووشتە و قورئانێكی بچوكی له ژێریا دانابوو، لە ژوور سەرمەوە لەچكێكی سپی لە سەری ئاڵاندبوو، قورئانی دەخوێند، یەكسەر كتێبەكەی داخست و ماچێكی بەرگەكەی كرد، هاتە بن دەستمەوە: پیاوەكە چی بوو؟ كابرا هات؟ وتم بەڵێ. بە نیگەرانییەوە كەمێك كشایەوە و هیچی نەوت، وتم زۆر لێم توڕە بوو، وتی تۆ ناتوانیت لە من هەڵبێیت، ئەگەر نەخەویت دێمە ناو ژیانی بێداریتەوە.\nشەوی ڕابردوو بۆ شەشەمین جار هات و ئاگاداری كردمەوە، دەبێت ئەم شەو وەڵامێكم پێ بێت، نا ناتوانم بە دەستی بەتاڵەوە بخەوم، دكتۆر ڕاستی بیریشم لەوە كردۆتەوە، ئەم شەو لە باخەڵما گوریسێك و تێڵایەك دابنێم، بەڵكو وەكو پارچە كاغەزەكە لە خەوەكەما پێم بێت، بەس ڕاستی زۆر ئومێدم نییە، ئومێدێكم بە تۆیە شتێكم بۆ بكەی، حەپێ، دەرزیەك، شتێكم بەرێ هەرچی بێت.\nمن قسەكانی خۆمم تەواو كرد، هەموویم پێ وتیت، بزانم تۆ چ دەرمانێكت لایە. ئا بیریشم نەچێت ئەوە ناونیشانی ئەو كابرایە كە پێرێ شەو پێی دام، ئەوە هەمان ئەو كاغەزەیە فڕێی دایە ناو بیرەكەوە، كەمێك چرچ بووە، هی ئەوەیە كە فڕێی دایە خوارەوە لە حەژمەتان بۆم نەگیرایەوه و كەوتە ئاوەكەوە، ناونیشانەكە ئەخوێنرێتەوە، لای تۆ جێی ئەهێڵم، لێت ناشارمەوە خۆم ناوێرم بڕۆم بۆ لای، ئەگەر دەرمانەكانت كاری خۆی نەكات، من ئەم شەو لێ ئەبمەوە، نازانم سبەی چی ڕوو ئەدات، تۆ ئەبیتە سەروەسێتی ئەم كاغەزە، ئەگەر نەهاتمەوە بیبە بۆ ناونیشانەكە. من نازانم چیرۆكنووس چ پەیوەندی بەم دەردەی منەوە هەیە، ڕەنگە سبەی تۆ بۆت ڕوون ببێتەوە. ئا دكتۆر كەمێك قەلەقی ئەوەشم ئەو ناونیشانە بەڕاستی دەرمانی منی لابێت، بەوەش ئەچێت ئەو چیرۆكنووسە هەر كابرا بەدفەساڵەكەی ناوخەونەكەم بێت لە ژیانی بێداریما و بیەوێت بە ڕاستی هاوسەرگیری لەگەڵ بكەم.


ئایەتوڵڵا ڕەئیسی: دژی شێوازی جێبەجێ کردنی گەلاڵەی گرانیی بەنزینم - Mehr News Agency\nAP ١٣٩٨ Azar ٣ ١٤:١٤\nNews Code 29493\nئاژانسی هەواڵی مێهر، گرووپی سیاسەت: پاش بەڕێوە چوونی یەکجارەکی گەڵاڵەی گران کردنی بەنزین لە لایەن دەوڵەتەوە، ڕایگەیێندرا کە ئەو بڕیارە بە پێی ڕێککەوتنی بەرپرسانی سێ دەسەڵاتەکە لە کۆبوونەوەی ئەنجومەنی باڵای هەماهەنگی ئابووری ئەنجام بووە، ڕێبەری شۆڕشیش بە پشت ڕاست کردنەوەی ئەو بابەتە وتیان: ئەگەر بەرپرسانی سێ دەسەڵاتەکە بڕیار بدەن منیش پاڵپشتی دەکەم؛ من ئەوەم وتووە و پاڵپشتیشی دەکەم.\nبەڵام لەم نێوانەدا، ئەوەی دەوڵەت و هەندێک مێدیای پاڵپشتی، تێکۆشین لە قرچەی ناڕەزایەتییەکان نکۆڵیبکەن کە ئەوە شێوەی بەڕێوە چوونی گەڵاڵەی بەنزین بوو کە بەرپرسایەتییەکەی بە تواوەتی لە ئەستۆی دەوڵەت نرابوو.\nلە لایەکی ترەوە، هەندێک سەرچاوە دەڵێت ئایەتوڵڵا ڕەئیسی وەکوو سەرۆکی دەسەڵاتی داد لە کۆبوونەوەی پێوەندیدار بە بڕیاردان سەبارەت بە بەنزین بە شێوەی بە مەرج لە گەڵ ئەو گەڵاڵە ڕێککەوتووە. قازی زادە هاشمی ئەندامی لێژنەی سەرۆکایەتی مەجلیس لەم پێوەندیەدا بە هەواڵنێری مێهر وتی: بە پێی بیسراوەکان دەسەڵاتی داد بە شێوەی فەرمی لە گەڵ دەوڵەت پێوەندی هەبووە و ڕایگەیاندووە کە پێش لە گران کردنی نرخەکان ئەبێ بەستێن بۆ ڕازی کردنی خەڵک لە ڕێگای مێدیاوە دروست بکرێت و لە گەڵ خەڵک قسە بکرێت تا خەڵک ئاگادار ببنەوە.\nئەبتەحی: ڕەئیسی لە نامەیەکدا ڕایگەیاند پێش لە ڕازی کردنی خەڵک گەڵاڵەی بەنزینی بەڕێوە مەبەن\nموحەمەد جەواد ئەبتەحی نوێنەری خەڵکی خومەینی شاریش لە گفتوگۆیەکدا لە گەڵ هەواڵنێری مێهر بە ئاماژە بە وردەکارییەکانی کۆبوونەوەی بەرپرسانی سێ دەسەڵاتەکە سەبارەت بە دابەش کردنی بەنزین وتی: ئەمن لە سەرچاوە بڕوا پێکراوەکانەوە ئاگادار کراومەتەوە کە ئایەتوڵڵا ڕەئیسی گەڵاڵەی بەرپرسانی سێ دەسەڵاتەکە لە سەر گران کردنی نرخ و دیاری کردنی ڕێژەی بەنزینی بە شێوەی مەرجدار واژۆ کردووە.\nبە پێی وتەی ئەبتەحی، سەرۆکی دەسەڵاتی داد لە ئەو گەڵاڵە نووسیویە: "بە مەرجی دروست کردنی بەستێنی پێویست"، واتا ناوبراو لە گەڵ ئەو شێوە بەڕێوە بردنەدا دژە. تەنانەت لە سەرچاوە بڕوا پێکراوەکانەوە دەیگێڕمەوە کە سەرۆکی دەسەڵاتی داد لە سەر ئەو باوەڕە بووە کە دەوڵەت ئەبێ بە پێی بەرنامەی شەشەمی گەشە کار بکات و نرخی گواستنەوەکانی وزەی لە ٦ ساڵی ڕابردوو بە شێوەی وردەوردە بەرز بکردایەوە بەڵام دەوڵەت لە ماوەی چوار ساڵی ڕابردوو بەڕێوە بردنی یاسای ئامانجداری داخستووە.\nئەندامی ئەنجومەنی ناوەندی فراکسیۆنی ولایی مەجلیس وتی: سەرۆکی دەسەڵاتی داد سێ ڕۆژ پێش لە بەرێوە چوونی ئەو یاسایە نامەیەکی بۆ دەوڵەت نووسی و دژایەتی خۆیی لە گەڵ بەڕێوە چوونی ئەو گەڵاڵە لە دۆخی ئێستای وڵات و بە بێ ڕازی کردنی خەڵک ڕاگەیاند.\nئەبو تورابی: ڕەئیسی لە کۆبوونەوەی بەرپرسانی دەسەڵات دەڵێت دۆخی وڵات بۆ گران کردنی بەنزین ناشێت\nلە لایەکی ترەوە، ئەبولفەزل ئەبوتورابی نوێنەری خەڵکی نەجەف ئاباد بە ئاماژە بە کۆبوونەوەی بڕیاردانی سێ دەسەڵات سەبارەت بە بەنزین بە هەواڵنێری مێهر وتی: بنەڕەتی ئەو کێشە دەگەڕێتەوە بۆ بڕیاری سیاسی ڕۆحانی و زەنگەنە لە سەر لابردنی کارتی سووتەمەنی، دەوڵەت ئەبێ ساڵێک ٢٠ لە سەد بەنزینی گران بکردایە بەڵام بەڕێز زەنگەنە و ڕۆحانی لە ڕووی ڕق و قینەوە کارتی سووتەمەنیان لابرد و شەش ساڵ بەڕێوە چوونی یاسای ئامانجدار کردنیان دواخست. تاوانی ئەو بڕیارە هەڵە زیانی ٢٠٠ هەزار ملیار تمەنی بە وڵات بوو.\nناوبراو زیادی کرد: ڕۆحانی چەند ڕۆژ پێش لە گران کردنی نرخی بەنزین لە یەزد قسەی کرد کە ئێمە خستە بیری بەنی سەدر کە لە زانکۆی تاران قسەی کرد، ناوبراو لە بری ئەوەی کە خەڵک رازی بکات لە سەر گران کردنی نرخی بەنزین بە شێوەی ناڕازستەوخۆ هێرشی کردە سەر سوپا و دەسەڵاتی داد.\nئەبوتورابی وتیشی: سەرۆکی دەسەڵاتی دادیش سێ ڕۆژ پێش لە ڕاگەیاندنی گشتی گران بوونی بەنزین نامەیەک بۆ سەرۆک کۆمار دەنووسێت و ڕایدەگەیێنێت دۆخی وڵات بۆ بەڕێوە بردنی ئەو بڕیارە لەبار نییە و نابێت ئەو گەڵاڵە بەڕێوە بچێت.


هانتاڤایرۆس چییە؟ | ڕێکخراوەی زانستی فەرهەنگیی هۆژان\nنەورۆز ۹, ۲۷۲۰ نەورۆز ۹, ۲۷۲۰ Hojan تەندروستی و زیندەورناسی, زانیاری, هەواڵ و زانیاری 0\nهانتاڤایرۆس بنەماڵەیەک لە ڤایرۆسەکانن کە زۆرینەی جار لەڕێی قرتێنەرەکان (وەک مشک) بڵاو دەبنەوە و دەتوانن کۆمەڵێک نیشانەی نەخۆشی لە مرۆڤدا دروست بکەن. هانتاڤایرۆسەکانی ئەمریکا بە هانتاڤایرۆسەکانی “دنیای نوێ” ناسراون و دەتوانن ببنە هۆی نەخۆشیی HPS لە تووشبواندا، کە کێشە بۆ سییەکان دروست دەکات. هانتاڤایرۆسەکانی تر کە وەکوو هانتاڤایرۆسی “دنیای کۆن” ناسراون، زیاتر لە ئەورووپا و ئاسیادا دەردەکەون و دەبنە هۆی نەخۆشیی HFRS کە تا و خوێنبەربوون و لەکارکەوتنی گورچیلە لە نیشانە سەرەکییەکانیەتی.\nهەر جۆرە هانتاڤایرۆسێک جۆرە ئاژەڵێکی قرتێنەری تایبەتی هەیە و زیاتر لەڕێی بەدڵۆپبوونی ڤایرۆسەکە کە لە میز، پیسایی و لیکدا هەیە بڵاو دەبێتەوە و زۆر کەمتر لەڕیی گەستنی ئاژەڵی تووشبووەوە دەگوازرێتەوە. گواستنەوە لە مرۆڤەوە بۆ مرۆڤێکی تر زۆر دەگمەنە هەر بۆیە لە شوێنگەلێکی تایبەتیدا دەمێنێتەوە و بۆ شوێنی دیکە ناگوێزرێتەوە.\nکاردانەوەی سێمێڵوایز چییە؟ ئەو کەسانەی گوێ نادەنە ڕێنماییە پزیشکییەکان کێن؟ کاردانەوەی سێمێڵوایز دەستەواژەیەکە بۆ خواستی…


مانگرتن لەخواردنی سێ بەندکراوی سیاسی کورد درێژەی هەیە\n11:16 - 18 November 2020\nهەنگاو: سێ بەندکراوی سیاسی کورد کە لە بەندی لاوانی بەندیخانەی ئورمیە ڕاگیراون و حەوتووی پێش مانگرتن لەخواردنی خۆیان ڕاگەیاندووە، هێشتا مانگرتنەکەیان نەشکاندووە.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، سێ بەندکراوی سیاسی خەڵکی ئورمیە بە ناوەکانی کەیوان ڕەشۆزادە، کامران قاسمی و ئومید سەعیدی لە ڕۆژی سێشەممە ٢٠ی خەزەڵوەری ٢٧٢٠ (١٠ی نۆڤەمبری ٢٠٢٠) بە نیشانەی ناڕەزایەتی دەربڕین بە ١٣ مانگ بەندکران و ناڕوونی چارەنووسیان لە بەندیخانەی ئورمیە و هەروەها جیا نکردنەوەی بەندکراوان بە پێی تۆمەتەکان لە بەندی لاوانی ئەو بەندیخانەیە، مانگرتن لەخواردنی خۆیان ڕاگەیاندووە و ئەمڕۆ نۆهەمین ڕۆژی مانگرتنەکەیان تێپەڕ دەکەن.\nبە وتەی سەرچاوەیەکی ئاگادار لە ناو بەندیخانەی ئورمیەوە، ئەو سێ بەندکراوە لە دووهەمین ڕۆژی مانگرتنەکەیانەوە لەلایەن بەرپرسانی بەندیانە براونەتە ژووری تاکەکەسی و لە دۆخێکی نالەباردا ڕاگیراون. سەرچاوەکانی هەنگاو ڕایانگەیاندووە کە ژووری تاکەکەسی هیچ جۆرە ئامێرێکی گەرمکەرەوەی تێدا نیە و تەنانت ڕاخریشی نیە.\nئەو سێ هاووڵاتییە ڕۆژی سێشەممە ١٦ی ڕەزبەری ٢٧١٩ (٨ی ئۆکتۆبری ٢٠١٩) لەگەڵ دوو هاووڵاتیی دیکەی خەڵکی ئورمیە بە ناوەکانی عەبدولعەزیز محەمەدپوور و نائیب حاجی پوور لەلایەن هێزەکانی ئیدارەی ئیتلاعاتی ئورمیە دەستبەسەر و پاش یەک مانگ لێپرسینەوە بۆ بەندیخانەی ناوەندیی ئەو شارە گوازرانەوە.\nبە وتەی سەرچاوەیەکی ئاگادار، ئەو پێنج هاووڵاتییە لەلایەن ناوەندە ئەمنییەکانی کۆماری ئیسلامی ئێرانەوە تۆمەتی هاوکاری لەگەڵ حیزبی کۆمەڵەی شۆڕشگێڕی کوردستانی ئێرانیان خراوەتە پاڵ.\nئەو سێ بەندکراوە پێشترش دوو جار بە نیشانەی ناڕەزایەتی دەربڕین بە ڕاگیرانیان لە بەندی لاوان و دژایەتی داواکاریەکەیان بە مەبەستی گوازرانەوە بۆ بەندی بەندکراوانی سیاسی، مانیان لە خواردن گرتبوو.\nجێگای ئاماژەیە کە لەئێستا عەبدولعەزیز محەمەدپوور لە بەندی ٣ و نائیب حاجی پوور لە بەندی ١_٢ی بەندیخانەی ئورمیە ڕاگیراون.


میران محه‌مه‌د -\nسه‌ره‌تایی به دیهێنانی هه‌ر خه‌ونێك به هه‌وڵو كۆشش ده‌ست پێده‌كات و بۆ به‌ده‌ست هێنانی ئه‌و ئامانج و ده‌ست كه‌وته‌ش ماندوو بوون و پشتگیری ده‌وێت ، یانه‌ی وه‌رزشی پێشمه‌رگه له سه‌ره‌تایی دروست بوونی كه له به‌رواری 1 / 6 / 1999 بوو چه‌ندین تیپی دروست كرد له‌وانه ( تۆپی پێ ، باله و باسكه و هتد ... ) خه‌ونی كۆمه‌ڵێك وه‌رزشكاری شار له ژێر ناوی پێشمه‌رگه له‌و سه‌رده‌مه تا ئه‌مڕۆ له هه‌وڵی به‌ده‌ست هێنانی چه‌ندان ئه‌نجام نازناو به پاڵپشتی سه‌رۆكی یانه تا جێگر و ئه‌ندامانی ده‌سته‌ی كارگێڕی له‌و ده‌مه تا ئه‌مڕۆ به‌رده‌وامه ، له‌گه‌ڵ هاتنه پێشی هه‌ر به‌ربه‌ستێك و به هه‌وڵی هه‌مووان توانرا ئه‌و به‌ربه‌سته سه‌ختانه تێپه‌ڕێنرێت و به سه‌دان جامی یه‌كه‌م و میدالیایی ئاڵتون له پاڵه‌وانێتیه‌كانی كوردستان و عێراق و ده‌ره‌وه له ژێر ناوی پێشمه‌رگه به‌ده‌ست هات ، كه ئه‌وه‌ش بووه ناساندنی زیاتری وه‌رزش به ناوی پێشمه‌رگه له‌سه‌ر ئاستی وه‌رزشی نێو خۆی عێراقی و عه‌ره‌بی و ده‌ره‌كی ته‌نانه‌ت له ولاَتانی ئاسیایی و ئه‌وروپی دا .\nیه‌كێك له‌و تیپانه‌ی كه به به‌هێزی هاتنه نێو گۆڕه‌پانی وه‌رزشی كوردستان و عێراق و ته‌نانه‌ت ولاَتانی عه‌ره‌بی تیپی باله‌ی یانه‌كه بوو كه خه‌ونی كۆمه‌ڵێك یاریزانی لاوی به دی هێنا له به‌ده‌ست هێنانی نازناوه‌كانی كوردستان و عێراق و به‌شداریان له پاڵه‌وانێتی عه‌ره‌بی دا .\nئه‌وه‌ی جێگه‌ی باس و مه‌به‌ستمه بۆ ئێوه‌ی خوێنه‌ری بخه‌مه ڕوو به‌ده‌ست هێنانی نازناوی عێراق كه دووباره و بۆ جاری دووه‌م پێشمه‌رگه‌كانی سلێمانی جامه‌كه به‌رز ده‌كه‌نه‌وه و ده‌بێته‌وه به به‌شێك له مێژووی سه‌ركه‌وتنه‌كانی یانه‌كه .\nله ساڵی 2019 و به‌مه‌به‌ستی دروست بوونه‌وه‌ی تیپه‌كه و ئاماده‌كاری بۆ به‌شداری له خولی نایابی باله‌ی یانه‌كانی عێراق ، ده‌سته‌ی ڕاهێنه‌ر و كابتنی تیپه‌كه له‌گه‌ڵ ده‌سته‌ی كارگێڕی و به تایبه‌ت جێگری سه‌رۆك و سكرتێر چه‌ندین كۆبونه‌وه‌یان ئه‌نجام دا تا بتوانن تیپێكی نمونه‌یی به‌هێز بۆ به‌ده‌ست هێنانی ئه‌و ئه‌نجامه دروست بكه‌ن ، ئه‌مه‌و پاش پاڵپشتی ته‌واوی به‌ڕێز سه‌رۆكی یانه ( شێخ جه‌عفه‌ر شێخ مسته‌فا ) و ( مامۆستا مه‌حمود ئه‌حمه‌د موراد ) ی جێگری سه‌رۆك دووباره خه‌ونی دكتۆر سه‌لاَح كانه‌بی و كابتن عه‌لی ته‌ها هاته‌وه دی بۆ دروست بوونی ئه‌و تیپه‌ی كه هه‌وڵی ئه‌نجام و ده‌ست كه‌وته‌كان بدات .\nله‌گه‌ڵ ده‌ست پێكی ئاماده‌كارییه‌كانی تیپه‌كه به شێوه‌یه‌كی چڕ تیپێك كه به ڕۆحێكی پڕ ووزه‌ی وه‌رزشی به ناوی پێشمه‌رگه دروست بوو كه توانیان به‌شداری له قۆناغه‌كانی یه‌كه‌م و دووه‌می خوله‌كه به سه‌ركه‌وتووی بكه‌ن و وه‌ك یه‌كێك له تیپه‌كانی گه‌یشت و به قۆناغی بژارده سه‌ركه‌وتنیان مسۆگه‌ر كرد به پله‌ی یه‌كه‌م .\nقۆناغی بژارده و شاری هه‌ولێر ، تیپه‌كانی دووباره كۆكرده‌وه كه یارییه‌كانی له نێو هۆڵی كۆلێژی په‌روه‌رده‌ی وه‌رزشی زانكۆی سه‌لاَحه‌دین ئه‌نجام دراو تێیداو پێشمه‌رگه‌كان بوونه سه‌رقافڵه‌ی تیپه‌كان به سه‌ركه‌وتنه یه‌ك له دوایی یه‌كه‌كانیان و كۆكردنه‌وه‌ی زۆرترین خاڵ و به‌ده‌ست هێنانی نازناوی ئه‌و قۆناغه ، ئه‌مه‌و پاش ئه‌وه‌ی یه‌كێتی ناوه‌ندی باله‌ی عێراق بڕیاری دا قۆناغی دووه‌م له شاری به‌غداد و له نێو هۆڵی شه‌عبی وه‌رزشی ئه‌نجام بدات ، دووباره پێشمه‌رگه‌كان ئاماده‌كارییه‌كی چڕیان ئه‌نجام داو وویستی ده‌سته‌ی كارگێڕی و ڕاهێنه‌ران و یاریزانان بۆ ئه‌و ئه‌نجامه بوو كه له شاری هه‌ولێر به‌ده‌ست هات ، پاش ئه‌وه‌ی شاندی یانه‌ی وه‌رزشی پێشمه‌رگه بۆ به‌شداری له‌و قۆناغه‌ش گه‌یشتنه شاری به‌غداد و ئاماده‌كاری یه‌كه‌میان له هۆڵی شه‌عب ئه‌نجام دا ، حكومه‌تی ناوه‌ندی عێراق به‌هۆی بلاَو بونه‌وه و ته‌شه‌نه‌كردنی ڤایرۆسی كۆرۆنا سه‌رجه‌م خول و پاڵه‌وانێتیه‌كانی ڕاگرت و یانه‌ی پێشمه‌رگه‌ش به‌و هۆكاره گه‌ڕانه‌وه شاری سلێمانی .\nپاشان و له دوایی چاوه‌ڕوانی تیپه‌كان كه بریتیی بوون له یانه‌كانی ( پێشمه‌رگه ، هه‌ولێر ، به‌حری و غاز ) بۆ ئه‌نجام دانی قۆناغی كۆتایی كه له شاری به‌غداد ئه‌نجام ده‌درا ، به‌لاَم به‌هۆی باری نائاسای و به‌هۆی بلاَوبونه‌وه‌ی ڤایرۆسی كۆرۆنا یه‌كێتی ناوه‌ندی باله‌ی عێراق بڕیاری دا كه ئه‌نجامه‌كان له‌سه‌ر شێوازی قۆناغی یه‌كه‌م كه له شاری هه‌ولێر ئه‌نجام درا هه‌ژمار بكرێت و به‌و ئه‌نجامانه‌ش پێشمه‌رگه‌كانی سلێمانی توانیان دووباره خه‌ونه‌كه‌یان بكه‌نه‌وه به ڕاستی و پله‌ی یه‌كه‌م به‌ده‌ست بهێننه‌وه و دووباره جامه‌كه به‌رز بكه‌نه‌وه كه ئه‌وه‌ش بۆ دووه‌م جاره پێشمه‌رگه نازناوی خولی بژارده‌ی باله‌ی یانه‌كانی عێراق به‌ده‌ست دێنێت .\nپیرۆزه له پێشمه‌رگه‌ی سلێمانی ، پیرۆزه له هه‌موو هانده‌رانی تیپه‌كه و وه‌رزشكارانی شاره جوانه‌كه‌ی سلێمانی .\nكاری پیشەیی و ئەكادیمی فرانس فوتبۆڵ بە نموونە\nمیسی هه‌ڵه‌یه‌كی مێژووی كرد!


پۆلیسی سلێمانی لەسەر دۆسیەی كوشتنی كەسێك و برینداربوونی 2 كەسی دیكە چوار تۆمەتباری دەستگیركرد - باسک نێت\nدەستپێك/ هەواڵ/ كوردستان/پۆلیسی سلێمانی لەسەر دۆسیەی كوشتنی كەسێك و برینداربوونی 2 كەسی دیكە چوار تۆمەتباری دەستگیركرد\nپۆلیسی سلێمانی لەسەر دۆسیەی كوشتنی كەسێك و برینداربوونی 2 كەسی دیكە چوار تۆمەتباری دەستگیركرد\nBalen Ibrahim 2021-12-18\nپۆلیسی سلێمانی لەسەر دۆسیەی كوشتنی كەسێك و برینداربوونی 2 كەسی دیكە چوار تۆمەتباری دەستگیركرد.\nبەڕێوەبەرایەتی پۆلیسی پارێزگای سلێمانی له هه‌ژماری تایبه‌تی خۆی له تۆڕه كۆمه‌ڵایه‌تییه‌وه‌كانه‌وه بڵاویكرده‌وه، لەسەر دۆسیەی كوشتی كەسێك و برینداربوونی دوو كەسی دیكە لە گوندی “كێلە سپی”، مەفرەزەكانی بنكەی پۆلیسی تاسڵوجە و هێزی تایبەتی بارەگا، چوار تۆمەتباریان دەستگیركرد.\nلە راگەیەندراوەکەی بەڕێوەبەرایەتی پۆلیسی پارێزگای سلێمانی هاتووە “رۆژی 17/12/2021 ، لە گوندی كێلە سپی سەر بە پارێزگای سلێمانی بەهۆی رووداوێكەوە 3 هاووڵاتی بریندار بوون و یەكێك لەو هاووڵاتیانە دوای گەیاندنی بۆ نەخۆشخانە بەهۆی سەختی برینەكەیەوە گیانی لەدەستدا”.\nئاماژه‌ی به‌وه‌ش كرد، “دوای گەیشتنی هێزەكانی پۆلیس و تیمەكانی بەشی پۆلیسی بەڵگەی تاوان، پشكنین و هێڵكاری بۆشوێنی رووداوەكە كرا و بەڕێز دادوەر فەرمانی دۆزینەوە و دەستگیركردنی بۆ چوار تۆمەتبار دەركرد”.\nپۆلیسی سلێمانی راشیگەیاند، لە ئەنجامی لێکۆڵینەوەکان توانرا لەماوەیەكی كەمدا لەلایەن بنكەی پۆلیسی تاسڵوجە و بەهاوكاری مەفرەزەكانی هێزی تایبەتی بارەگای بەڕێوەبەرایەتی پۆلیسی پارێزگای سلێمانی چوار تۆمەتبار دەستگیر بكرێن.\nروونیشكراوه‌ته‌وه، ئێستا هەریەكە لە تۆمەتباران به ناوه‌كانی “ج، أ، ر” لەدایكبووی 1990، “أ ، ر ، ح” لەدایكبووی 1965، “ك ، ه ، ر” لەدایكبووی 1978، “ر ، ر، ح لەدایكبووی 1960، بە بڕیاری دادوەر و بەپێی ماددەی 406 لەیاسای سزادانی عیراقی راگیراون و لێكۆڵینەوە لەگەڵیان بەردەوامە.\nبه‌های دۆلار به‌رز بوویه‌وه\nسلێمانى؛ سێ کەس بەتۆمەتى تەقەکردن دەستگیرکران\nوتەبێژی تەندروستی سلێمانی هۆشداریی دەداتەوە هاووڵاتیان\nبڕیارە ئەمڕۆ لە بەغدا دژی كابینەكەی عەللاوی خۆپیشاندانی ملیۆنی ئەنجامبدرێت\nبه‌هۆی پێوه‌دانی دووپشكه‌وه منداڵێكی پێنج ساڵان گیانی له‌ده‌ستدا\nھاتووچۆی ھەولێر شوفێران ئاگادار دەكاتەوە


كەیسێك دەربارەی ترەمپ\n31.07.2019 07:57 PM\nدوو هەفتەی تەواو، دوای 10 سەعات خوێندنەوە لەرۆژێكدا، گەیشتم بەوەی كتێبەكەی "ڤیكتۆر دەڤیس هانسن" تەواو بكەم، كە نووسەر ناونیشانی "كەیسێك دەربارەی ترەمپ"-ی داوەتێ. بەڵام كاتێك كتێبەكەم تەواو كرد ئەگەر پێم بڵێن ناونیشانێك بۆ ئەم كتێبە دابنێ رێك دەمنووسی "دۆناڵد ترەمپ، پاڵەوانی تراژیدیا" كە ناونیشانی چاپتەری یانزە-ی بەشی چوارەمە لە لاپەڕە 316.\nچوار مانگ لەمەوبەر رۆژنامەی نیویۆرك تایمز ئەم كتێبەی خستە بەردەستی خوێنەران. هانسن راڤە‌و لێكۆڵینەوە بۆ ئەوە دەكات كە بۆچی ترەمپ سەرۆكێكی باشە. بۆ ئەوەش بەقوڵی رۆئەچێتە ئەوەی بۆچی خەڵك لەساڵی 2016 ، ترەمپ-یان هەڵبژارد، هەر بۆیە نووسەر لە پێشەكییەكەدا‌و لە لاپەڕە 6دا دەڵێت:"بۆچی من‌و 62 ملیۆن‌و 984 هەزار‌و 827 كەسی تری ئەمریكی پاڵپشتی ترەمپ بووین لە رۆژی دەنگداندا، هەروەها هیوادارم خوێنەرانی كتێبەكە كەڵك وەرگرن بۆچی رەخنەگرانی ترەمپ رقیان زیاتر لێیەتی وەك لەوەی ئۆپۆزسیۆنی بن، هەندێك جار دەركەوێت كە كینەیان زۆر زیاتر لەوەی هەیانە‌و روانینیان بۆ وڵاتەكە. دۆناڵد ترەمپ هەنگاو دەنێت وەك بونەوەرێكی سەرسوڕهێنەر، ئەو ئێستا یەكەمین سەرۆكی ئەمریكایە بەپێی بوونی ئەزموونی پێشووی سەربازی‌و سیاسی. هەروەها ترەمپ چاڵینجی زیاتر لە ئەجێندایەك‌و گریمانەیەك لە دامەزراوەی سیاسی دەكات، بۆیە شتێكی سروشتییە خەڵكی ئاسایی لە ئەمریكا پرسیار دەربارەی كارو كردەوەكانی بكەن‌و لێی بڕوانن".\nهەر لەپێشەكییەكەیدا باسی هەڵسەنگاندنێكی هێنری كێسنجەر دەكات كە وتویەتی: پێموایە ترەمپ دەشێت ببێتە كەسێتییەكی گرنگ لە مێژوودا كە لە درەنگانێكدا دەركەوت تا دەرخەری كۆتایی سەردەمێك بكات‌و بەزۆر سەردەمەكە دوورخاتەوە لە دوژمنە كۆنەكانی.\nلە 2016 ترەمپ تاكە كاندید بوو بە روونی قسەی كرد دەربارەی ئەو مەسەلانەی كە لای كۆمەڵگەی ئەمریكی گرنگیدەرە\nهەروەها نووسەر پێیوایە ترەمپ لەكاتێكدا گەیشتە دەسەڵاتی سەرۆكایەتی كە بەڵێنە درەنگ وەختەكانی گلۆبالیزم لە كۆتایی كەوتنیدایە. لەكاتێكدا مەبەستی سیستمی هاوپەیمانی ئەمریكا لە گوماندایە. لەكاتێكدا كە پێشبینییە هەڵچووەكانی دیموكراتی لیبرالیی لە روسیا‌و چین بە هەڵە مرێنرا‌و ئەمریكا نقوم بوو لە زنجیرەیەكی شەڕ تا ئەندازەیەك سەرنەكەوتوو نەبوو تێیدا.\nكۆمارییەكان تووشی كەمخوێنی هاتن\nهانسن، مێژوونووسێكی باشە دەربارەی شەڕە جیهانییەكان‌و مامۆستایەكی خانەنشین‌و ستوونووسی رۆژنامەی ناشناڵ رێڤیو-ە، تا ئێستا خاوەنی 21 كتێبە، یەكەم كتێبی لە ساڵی 1983 بڵاوكردۆتەوە لەژێر ناوی "جەنگ‌و كشتوكاڵداری لە یۆنانی كۆن"، بەڵام یەكێك لەو كتێبانەی كە دەنگدانەوەی لە ئەمریكا دروستكرد ئەو كتێبە بوو دوای روداوی 11ی سێپتێمبەر نووسی لە ژێر ناوی "پایزی جەنگ: ئەمریكا چۆن مامەڵە لەگەڵ 11ی سێپتێمبەر‌و جەنگ دژی تیرۆر دەكات".\nهەرچی ئەم كتێبەیەتی كە لە 390 لاپەڕە پێكهاتووە، ئەتوانم بڵێم سێ بەشی تیشكناخاتە سەر خودی كەسێتی ترەمپ‌و سیاسەتی ترەمپ، بەڵكو تیشكئەخاتە سەر ئەو دەلاقە گەورەیەی كە گەشەی كردووە لەنێوان دوو توێژی ئەمریكا‌و كاریگەری لەسەر هەڵبژاردنی ترەمپ: توێژێكیان كە ئەوخەڵكانەن كە لە شاری سەلما-ی ویلایەتی ئەلەباما گەشەیان كردووە‌و هاوشێوەی ئەو شارانە دەژین كە گلۆبالیزم بووە هۆی تێكیشكانی ژیانیان‌و زیاتر رەشپێستەكانن. توێژەكەی تر نوخبەی بیكۆستەڵ (ئەوانەن ژیانیان لە دوو ناوچەی ئەمریكا (كەنارەكانی زەریای ئەتڵەسی‌و كەنارەكانی زەریای هێمن) بەسەر بردووە كە سپی پێستەكانن.\nنووسەر بەتایبەتی لەبەشی یەكەم‌و لە سێ چاپتەردا پێداگری لەسەر سێ تەوەرە دەكات\nیەكەم: "سروشتی دابەشبوونی ئەمریكا كە ترەمپ دركی پێكردو كاریگەری ئەرێنی لەسەری سەركەوتنی هەبوو".\nدووەم: " وەك كاندیدێك بەسەركەوتووی كێشە تایبەتییەكانی دابەشكرد".\nسێیەم: "زیرەكی بەكارهێنا بۆئەوەی ئەو دابەشكارییە بە قازانجی خۆی بەرێتەوە".\nلە درێژەی هەر سێ چاپتەرەكەدا باسی ئەو چالێنجانە دەكات كە ترەمپ لەكاتی هەڵبژاردنی پێشوەخت رووبەرووی بۆوە لەلایەن كۆمارییەكانەوە كە لە چاپتەری دووەمدا درێژەی پێدەدات‌و بەوە وەسفی دەدات كە كۆمارییەكان تووشی كەمخوێنی هاتن‌و ترەمپ خوێنی هێنایەوە بەبەردا پێش هەڵبژاردنی 2016، هەروەها باس لەو دۆخە دەكات كە پارتی دیموكراتەكان پشتیان لێدایەوە كاتێك كۆمارییەكان، دۆناڵد ترەمپ-یان وەك كاندید دەستنیشان كرد، پێشبینی ئەوەیان كرد كە بەهۆی ئەوەی ترەمپ هیچ پێشینەیەكی سیاسی لە حزبی كۆمارییدا نییە، سەركەوتوو نابێت. كەچی پێچەوانەی ئەم پێشبینییەیان دەرچوو.\nنووسەر خاڵێكی بەهێزی تری دۆخی دوای سەركەوتنی ترەمپ‌و كۆمەڵگەی ئەمریكی دەخاتەڕوو ئەویش ئەوەیە كە ترەمپ هەندێكجار پێچەوانەی خواستی هەر یەك لە دیموكراتەكان‌و كۆمارییەكان دەجوڵێتەوە كە ئەمەش خاڵێكی بەهێزی ئەو دۆخەیە كە كۆمەڵگەی ئەمریكی دەیەوێت.\nبەدڵنیایی ترەمپ وەك هیلاری نییە\nهەرچی بەشی سێیەمە كە سێ چاپتەری لە خۆگرتووە، نووسەر تێیدا لە سێ بیرۆكەی گەورەی ترەمپ ئەكۆڵێتەوە لەچوارچێوەی ئەجێندای سیاسەتكردنیدا: ئەمریكا ئیتر لەوە مەزنتر نابێت، بەدڵنیایی ترەمپ وەك هیلاری نییە، كەسێك پێویست بوو لەسەرخۆ بچێتە كۆشكی سپی كە وەك سەرۆك نەبێت. هانس لەمڕووەوە دەڵێت: "نەوەستانەكانی ترەمپ ئاگاداریكردینەوە لەوەی كە ئەمریكا بەرەو خلۆربوونەوە ناڕوات‌و بەڵێنیدا كە نەوەی داهاتوو ژیانی باشتر دەبێت لەباوانی. ترەمپ بە هێزەوە خۆی كرد بەناو سەرەتای دەستپێكی هەڵمەتەكانی هەڵبژاردنی هیلاری كلنتۆن-دا‌و گەندەڵییەكانی قڵپیكردەوە بەسەردا".\nلەبەشی چوارەم‌و كۆتایدا نووسەر هەڵسەنگاندن بۆ سەرۆكایەتی بەئاسمانداچووی ترەمپ دەكات كە بەبێ مانگی هەنگوینی دەستیپێكرد. لەبەیانی دوای یەكەم رۆژی سەركەوتنەوە، هەوڵێكی هیستریایی زۆر درا ئەجێنداكانی بێئومێدكرێت. لێشاوێك لە رەخنە لە میدیاوە خۆی كرد بە سەرۆكایەتیەكەیدا، بەڵام ئەو هەرگیز خۆی ناكات بە ناو حەشامەتی وەڵامدانەوەی ئەو رەخنانەی لێیدەگیرێت‌و ناوەستێت.\nهەندێكجار پێچەوانەی خواستی هەر یەك لە دیموكراتەكان‌و كۆمارییەكان دەجوڵێتەوە كە ئەمەش خاڵێكی بەهێزی ئەو دۆخەیە كە كۆمەڵگەی ئەمریكی دەیەوێت\nهانسن شیكردنەوە بۆ كەوتنی دیموكراتەكان دەكات لە 2016دا‌و دەڵێت:"ساڵی 2008 ئۆباما ئیدیعای ئەوەی كرد كە من نوێنەری چینە ناوەندەكەی كۆمەڵگەم... ئیدیعای ئەوەشی كرد كە دژی هاوسەرێتی هاورەگەزبازەكانە، بەڵام خستنەڕووی مەسەلەی گۆڕینی رەگەز –ترانسجێندەر بوو بە مەسەلەیەكی بێمانا. ئۆباما لە ساڵی 2017 سەرۆكایەتی جێهێشت، دیموكراتییە كۆنەكان تێگەیشتن كە ئەمە ئەناركییەكی سیاسییە لە سیاسەتی ئەم توێژە نوێیەی دیموكراتەكاندا. لە ئەمریكا شتێك نییە بەناوی چینی ناوەندی دیموكراتەكانی، جگە لەوەی توێژێكی كارگەری كەنسێرڤاتیڤ نەبێت. هەربۆیە لە هەڵبژاردنی 2016دا ئۆباما هاوپەیمانێكی زۆر لاوازی هیلاری بوو، ئەزمونێكی كەمی سیاسەتی هەبوو كە نەیتوانی كردارەكانی نێو كابینەكەی لەگەڵ بەرنامەی هیلاری یەكبخات‌و بووە هۆی ئەوەی خزمەت بە ترەمپیسزم بكات.\nئەمریكا پێویستی بە ترەمپ-ە\nپاش پشت بەستن بە كۆمەڵێك راپرسی‌و شیكردنەوە، هانسن جەخت لەوەدەكاتەوە بۆچی ترەمپ هەڵبژاردنی 2016 ی بردەوە‌و سەرۆكێكی سەركەوتووە، ئەو دەڵێت:"ترەمپ تاكە هەلی سیاسیی ئەگێڕێت بۆ بەرگری لە فەرمانبەر‌و كرێكار‌و دەستی كار لە ناوخۆی ئەمریكا كە نوخبەی سپی پێستی هەردوو حزبە گاڵتەیان بەم سیاسەتە دەهات لەكاتێكدا ترەمپ تەنیا ئەم غەریزە‌و توانایەی هەیە بۆ كردنەوەی دەرگای سەركەوتن. هەروەها توانای لەبەریەكهەڵوەشاندنی ئەو سیستمە گەندەڵە كۆنەی كە بوونی هەیە، لەگەڵ دەیان گۆڕانكاری تر لە سیاسەتی ناوخۆ‌و دەرەوە". هەروەها هانسن پێیوایە كە چەند سەدەیەك لە دابڕان، ئەمریكا پێویستی بە ترەمپ-ە تا بۆ سیاسەتی دەرەوەی ئەمریكا كاربكات كە سیاسییە ئاساییەكان نەیانتوانیوە بیكەن. ئەم هەقیقەتەیە كە لێكدانەوە بۆ ئەو لێشاوە توڕەیی‌و رقە دەكات، لە دۆخی سیاسی‌و میدیایی، بەرامبەر ترەمپ.\nهانسن وای دەخاتەڕوو كە لە 2016 ترەمپ تاكە كاندید بوو بە روونی قسەی كرد دەربارەی ئەو مەسەلانەی كە لای كۆمەڵگەی ئەمریكی گرنگیدەرە كە ئەوانیش گێرانەوەی هەلی كار‌و سنووردانان بۆ ئەو لێشاوی كۆچبەرە نایاساییەی كە روو دەكاتە ئەمریكا. لەسەروو ئەمانەشەوە بەڵێنیدا كە بەڕاستی شەڕ بۆ پێشخستنی ئەم كەیسانە دەكات. بەشی زۆری دەنگدەرە كۆنسەرڤاتیڤەكان ماندووبوون بە بنیاتنانی كاندیدی كۆمارییەوە كە وادەرەكەوێت زیاتر لە ناوەڕۆكدا هیلاكبوونێكی شەرفمەندانە بێت لەپێناوی سەركەوتندا. دەنگدەرەكانیان بڕوایان نەمابوو بەوەی حزبی كۆمارییەكان، بۆ بەرگری لە مافی كەسێكی ئاسایی دژی داوای كۆمپانیا گەورەكان‌و لێدوانە رۆژنامەگەرییەكان بوەستێتەوە، بۆیە هاوسۆز بوون لەگەڵ ترەمپ كە ئەم دوو شتەیان بۆ ئەكات.\nترەمپ دركی بە سروشتی دابەشبوونی ئەمریكاكردوەو كاریگەری ئەرێنی لەسەر سەركەوتنی هەبوو\nنووسەر وردتر رۆدەچێتە ناو بابەتەكە‌و دەڵێت:"هەموو ئەوانەی لەئاستی كەسێتی ترەمپ دادەبەزێنن، ئەو كەسانەن كە كەسێتی ئەو بەگونجاو نابینن بۆ سەرۆكایەتی. بەڵام زۆری ئەو رەخنەگرانە لەگەڵ ئەوانەی كە هاودیدی ترەمپ نەبوون‌و راستڕەون پێشكەوتنەكانیان پێ باشە، لەگەڵ ئەوەی كە ئەو ژمارە باشەی پشتگیری ترەمپ دەكەن، كێشەكانی ئەمریكا بە نەخۆشی شێرپەنجە دەبینن‌و پێیانوایە كە ترەمپ چارەسەری كیمیاییە بۆ ئەو نەخۆشییە".\nسەرەڕای هەموو ئەمانە، هانسن سەركەوتنی بێوێنەی ترەمپ-ی گەڕاندەوە بۆ كۆمەڵێك كار: هەر لە ژیانەوەی ئابوری‌و ریكۆردی پێوانەی لە هەلی كار بۆ كرێكار‌و فەرمانبەران تا دەگاتە دامەزراندنی خەڵكی سەركەوتوو لە دادگای باڵا‌و ژمارەیەكی باش لە كارمەندی فیدرالی، هەروەها پێداچوونەوە بە بەها بازرگانییەكان لەگەڵ چین‌و گواستنەوەی باڵێۆزی ئەمریكا بۆ قودس، پێداچوونەوەی دەستبەرداربوون‌و وازهێنانی ئەمریكا بەرامبەر روسیا‌و چین، بەڵام هەموو ئەم بەرەپێشچوونانە نەبوون بە ئۆفەرێك بۆ رێزگرتنی نیشتمانی.\nنووسەر وایدەبینێت ئەم كارانەیە ترەمپ ئەهێڵێتەوە وەك پاڵەوانێكی تراژیدی، بۆیە ئەو نووسیویەتی:"دەشێت لەكۆتایدا یەكێك یان دووان لەو ئەركانە (ئەو ئەركانەی سەرەوە كە باس كران) بەشێوەیەكی تایبەت باش نەبێت. بۆیە ئەوانەی بەبێ بەڵگە سەركەوتنەكانی رەتدەكەنەوە، دانبە سەركەوتنەكانیدا نانێن".\nهانسن ئەوەش ناشارێتەوە كە ترەمپ تاكە شتێك كە تێیدا سەركەوتوو نەبووە ئەوەیە نەیتوانیوە لەماوەی دوو ساڵی سەرۆكایەتیدا كێشەی كورتهێنانی بودجە چارەسەر بكات كە دەشێت ئەوە ببێتە هۆیەكی ترسناك بۆ سەرلەنوێ هەڵبژاردنەوەی لەساڵی 2020.


له‌لایه‌ن: - ئەلەند ئەکرەم - به‌روار: 2020-12-22-19:40:00 - کۆدی بابەت: 813\nخە‌وتن لە ڕۆژدا مە‌ترسیدارە\nتوێژینە‌وە‌یە‌كی نوێ دە‌ریخستوە كە خە‌وتن بە ڕۆژ بۆ زیاتر لە كاتژمێرێك بە شێوە‌یە‌كی بە‌رچاو ئە‌گە‌ری توشبوون بە نە خۆشی شە‌كرە زیاد دە‌كات و چە‌ند ڕێنمایە‌كییە‌كیان بۆ سە‌رخە‌و شكاندنی تە‌ندروست بڵاوكردە‌وە.\nبە‌پێی توێژینە‌وە‌كە، كە لە زانكۆی تۆكیۆ ئە‌نجامدرا، ئە‌و كە‌سانە‌ی بە ڕۆژ بۆ ماوە‌ی زیاد لە كاتژمێرێك دە‌خە‌ون، ئە‌گە‌ری توشبوونیان بە جۆری دووە‌می شە‌كرە بە ڕێژە‌ی ٤٥٪ زیاترە بە بە‌راوردی ئە‌و كە‌سانە‌ی بە ڕۆژ ناخە‌ون یان كە‌متر لە ٤٠ خولە‌ك بە خە‌وتن بە‌سە‌ردە‌بە‌ن.\nتوێژینە‌وە‌كە پشتی بە داتای چە‌ندین توێژینە‌وە‌ی پێشوو لە‌و بوارە‌دا بە‌ست و زانیاری نزیكە‌ی ٣٠٠ ھە‌زار كە‌سیان بە‌كارھێنا.\nبە‌پێی ئە‌نجامە‌كانی توێژینە‌وە‌ی دیكە، سە‌رخە‌و شكاندن بۆ ماوە‌ی كە‌متر لە ٤٠ خولە‌ك سوودی تە‌ندروستی بە تایبە‌تی بۆ مێشك و دڵ ھە‌یە زۆرێك لە پسپۆران ڕێنمای ئە‌وە دە‌دە‌ن ھە‌وڵ بدە‌ین ڕۆژانە سە‌رخە‌وێك بشكێنین.\nتوێژینە‌وە‌یە‌كی دیكە ساڵی ٢٠١٤ لە زانكۆی كامبریج، لە‌م بوارە‌دا دە‌ریخستوە كە خە‌وتنی درێژخایە‌ن بە ڕۆژ ئە‌گە‌ری توشبوون بە نە‌خۆشی سییە‌كان زیاد دە‌كات.\nبابه‌ته په‌یوه‌ندیداره‌كان به : خەوتن لە ڕۆژدا مەترسیدارە